
KA LAM KHMAT 


Ka Sneng Tymmen ba - ar da i ‘riew tymmen, Radhon 
Singh Berry Khanwanlang, ka kren shaphang ka AKOR 
KHASI, ha ka rukom rwai phawar. Ka kynthup hynniew- 
phew-phra tylli ki jingsneng pyni hikai akor ha ka ktien 
ki kam bad jingleh, kiba la ju don, ju long ju man ha ka 
longbriew kum ki Khasi, la jan ha baroh ki khep bad 
bynta jong ka longbriew, la kynthei ne shynrang. 

Ka kynthup kynbiang ruh ia ki symboh kyntien ba sah 
tyrsem bad nylla, mynba ka pyrthei longbriew Khasi ka 
dang hara, ha la ka stad tip ban long, ban leh bad ban 
im katkum ka rukom ba la ju long, ju don. Ki kyntien 
pyn-ia-kap bad pynTasyriem, kiba i nongthoh i phawar 
pynhap sur bad pyniawandur jingleh jingkam jong ki 
briew, ki long baroh na ka jingpeit thuh bad jingbishar 
bniah ka jongi Ta ki sim ki doh, ki mrad ki mreng bad ki 
khhiang ki ksiah. Kane ka long ban sneng ban pyni, ban 
hikai akor la ha ka kren ka khana, da la ki jingleh jingkam, 
ban pynshong khia la ka longbriew- manbriew ban da 
leh tang da ka akor bad kup tang da ka burom ha la 
longbriew-manbriew. 

Ka paw ruh ha kane ka kot ba ka rukom spel Ta ki kyntien 
ka pher na kito kiba thoh kiba hadien. Lada ngin kynnoh 
ban pynsawa sur kren, ka paw ba ki long ka ’tien khun 
jong ka shnong, ka jaka, kaba lah ban long lehse kaba 
i nongthoh i la shong la sah, la pynheh pynsan. Ka 
jingpyndonkam la u dak ‘W kam da paw ha ki ktien. 

Kum ban shu buh pyni la ki ktien ba i thoh: 
pau, kau; kieu, khieu; ’rieu, rngieu; hynrieu, brieu, 
bynrieu, nieu, tTeu, ’seu, kseu; tTeu, miau, khreu, snieu, 
sngeu, shrieu, mynsau, soh-khau, thangsau, ryngkeu, 
syrngieu, hynnieu, kynsheu, ba thau, pynpau. Kum kane 
ka aikom thoh spel ktien la Yohi ruh ha ka kot Khasi - 
“Ka Niam ki Khasi”, da i ’riew tymmen Sib Charan Roy 
Kharsawian, ba la pynmih nyngkong ha ka snem 1919. 
Kumta, kum ban Yarap pynshai sngewthuh jingmut la 
buh ruh Ya ka jingbatai jingmut ban shai sngewthuh ha 
man kawei pa kawei kaba kut Jong ka jingbatai pynshai 
jong kawei pa kawei ka jingsneng. Kane kan Yarap ba ki 
’tien tymmen pharshi kyntiew jingstad, ha ka liang ka akor 
briew, kum ki Khasi, ha la ka jong ka jinglong khara bala 
hara, kin Yoh sa shisien pat ban ngam ha ki thwei 
jingpyrkhat ba jylliew jong ka dohnud briew. Kane kan 
weng, kan kyndat Ya baroh ka kynphuit ka kyndam ban 
shu shim, shu niew kum ki bym-ler-kam ne bym Yahap 
shuh bad ka jingsngew phrod longbriew kaba mynta. 

Ki jingriam bad ki shang khawiah ba hajar jait, ki jing 
pynshoi bad jingmiien ba sniew, ki jing pynmiien ban long 
da kumwei kum-ar da ka pyrthuh-pynbud ki la ksam bad 
ngam ban tyllep akor longbriew. Ki la shet la phon ban 
pynkyllon jingsngew, la kiew ki thala, ki kynsha da ki kam 
thoh bria, sah budnam na ki thwei pyrkhat ba Yong jong 
ka dohnud briew namar ngi la leh klet la ka akor longbriew 
bad ka jingiatip bad la u Blei, ha ki kam ba rieh bad bym 
paw kum ki akor jingleh bym don la kam. 

Ngi del ban kynmaw bad la ngam pyrkhat Ya ki jingkren 
jingkynthoh jong kite ki ’riew shemphang ba wad bniah 

kum i rangbah Prof. R.S. Lyngdoh hab ai kynthoh 
shaphang ka ktrien u Khasi-Pnar hala ka jinglong hara 
jongka bad ka thymmei ka jongka da kaba i buh ban 
shon jingmut ha phi ha nga da kaba i ong; “Ka ktien 
Khasi ka dei ka ktien don hukum, don kular, ka ktien 
shong sbai bad ka ktien shong Blei”. 

Nga tyrwa ruh la i jingai jingmut, haba ngi pule ia ki 
jingthoh ki ’riewrim ba la long ’riew tymmen ’riewsan, 
ngim dei ban sah kut ha ka dum Jingmut bad ka jingbym 
sngewthuh, hynrei ngi dei ban da wad da ngam Ya ka 
shai pyrkhat bad jingshisha ba ki la thwat, ba ki longdien- 
mandien ba la kiew irat ka stad ka nang, kin ym pyndkut 
Ya u ‘saipur ka jingYadei ka mynnor bad ka mynta bad 
ban nang Yai bteng shaduh ki tmier Jong ka lawei. 
Kumta nga buh ha khmat jongphi ki ban pule Ya kane ka 
Rap Pynshai - Jingsneng Tymmen (ba-ar) , kum ka 
jingYarap pynshai sngewthuh shemphang ka spah 
jinglong Jingman.jingseijingsan, kaba u Blei u la kyrsan 
ha u briew ban da tip akor bad burom ha ka jingiadei 
para briew ban da tip akor bad burom ha ka jingYadei 
para bynriew, da la ka kren ka khana bad hala ki jingleh 
jingkam. Kane ka thup I - naduh I - XXXIV. 

Nga ai khublei ruh Ya ka khun jongnga Ka Baphimon 
Rynjah kaba la pynkhreh bad pynbiang ha ka ban 
pynmih Ya kane ka kot ba hynfiiew jongnga. 

Sweetymon Rynjah 

I 

“Hangno hangno ruh ha khmat ki rangbah, 


Kum u kui-Pyngkat thap knieh wait pyrthat.’’ 

Da kitei ki kyntien, i ’riew tymmen Radhon Singh 
Kharwanlang, i buh Ta ka sneng ka kraw kumno kiba 
dang rit rta kin burom Ya kiba la san la rangbah, ha khmat 
jongki. Da ki ‘ktien sngeu, kren bad leh’ - i pynsngewthuh 
ba kata ka jingburom ka dei ban don naduh ka mynsiem 
jingiatiplem, ha ki ktien ba kren, haduh ki jingleh jingkam 
kiba Vadei bad kane ka liang jong ka akor: katba shong 
ka bor ka buit. Kane kan kyntiewYa ka jinglong sngewrit 
leh rit. Kum ka nuksa i da pynwan ba kiba kham rit rta ki 
dei kiba kloi ban ai jaka shong Ya kiba la san khlem 
sngewrem da kaba duh noh ban shong Yalade. Ka 
jingsneng kaba bud pat ka long bym dei dih ’tangduma 
ha khmat kiba la san la rangbah, ka daw ka long ba 
lada leh kumta, ngi pynjiah Ya ka jingburom Ya ki, ngi 
pynthylli bad pynsuda Ya kata ka Jingburom kaba ka rta 
ka ai ha ki. Ka jingpynkheih Ya kane ka akor jingleh, ka 
pynkhyllem pynduh ruh Ya uta uba leh bad ym don shuh 
ka sngew lehraih ha ka jinglong jong u, kum uba dang 
rit snem ne rta ban leh rangbah. 

Ine i riew tymmen i da pynYakap ne pynYasyriem Ya kata 
ka jingleh pynkhyllem akor kum uta u kui ne u kynjia 
miaw khlaw uba pyrshang ban pynYaryngkat bor bad 
leit sha u pyrthat ha kata ka jingkwah knieh Ya ka wait 


6 



na u pyrthat ha kata ka puriskam ka jingiashad u lai 
phew mrad jong ngi ki Khasi. Kane ka jingpymakap bad 
jingpyniasyriem ka thew la ka jingiaknieh burom kaba 
ka rta kam pat shah la ki ban pynTaryngkat kyrdan bad 
kiba la san la rangbah rta. 

Kumta ki jingkit jingmut jong: ‘kum u kui-Pyngkat thap 
knieh wait pyrthat’, ka ai Va ka jingmut kum ka 
jingpynVakap ne pyniasyriem ia kiba dang rit rta kiba dih 
duma ha ka por mynshuwa bad dih sikret pat mynta ha 
khmat kiba la san la rangbah. Kumba ka puriskam jong 
ka jingiashad u lai phew mrad ka ai Va ka khana kumno 
u kui u kynjia miaw khlaw u pyrshang pyniaryngkat bor 
haka jinglong barit ban leit kiew sha u pyrthat ban knieh 
la ka waitlam kaba u pyrthat u la rah sha suih, da kaba 
u leit bar tang shi jaka, da ka jingthmu ba kan kot 
pynjrong shaduh sha suih bneng, na kaba un kiew. 
Katba ‘kui-Pyngkat’ pat ka thew Va u kui ne miaw khlaw 
uba thmu ban pyniaryngkat burom akor kat u Pyrthat 
uba don ka kyrdan ne rta ba kham halor. 

Ki Jingmut ki ktien: 

leh rit kynthop : ka rukom leh kaba pynpaw Va ka dur 
khmat ha ka jingVohi kiwei kum ka jinglehrit. 
jingshong ; ka jaka, ne ka tiar ba la pyndonkam ha 
kaba shong. 

sngewrem : ka jingsngew kaba pynrem Va ka akor 
jingleh kaba dei ne Vahap. 

ha iili : ka akor jingleh kaba pynlong per ne sting thew 
Va ka san rta jong kiba la san la rangbah. 

ma*lade : maphj ne Ta lade hi. 

khiemrain : kaba pynkhyllem ne pynduh la ka jingsngew 

lehrain ha u nongleh. 

kui-pyngkat ; u miaw khlaw uba sngew pymaryngkat 
kyrdan ne bor bad kiba la rangbah da ki jingieh jingkam 
jong u ha ka puriskam Ka JingVashad ki Laiphew mrad. 
Uba khlem lah pyndep la ka jingieh. 
thap knieh wait pyrthat ; wait pyrthat ka mut ka 
jingthaba jong ka leiiieh kaba la pynTasyriem kum ka 
wait ha ka puriskam kaba u kui u pyrshang ban leit shim, 
pynjah burom la ki ha lili: kumba pyntawah ka umsaw 
Va ki jaboh jabaih ha ka tlai lili rud wah. Kumta ruh ka 
jingdih duma da kiba rit rta ha khmat ki rangbah ba la 
san ka pynjah ia ka burom jong ki. 

Pyngkat : khlem lah pyndep jingieh kum ki jingpyn 
ryngkat bor; bym kot bor. 

II 


" Ka ktien ne ka kam wat ju tarn pynlah, 


Ba long rain noh ka ’tien sneng ka ’tien bthah.” 

Ha katei ka jingsneng kaba ar jong ka bynta kaba ar 
jong ka Sneng Tymmen, u nongthoh u ai ka sneng ka 
pyni shuh shuh kum ka akor ka ktien ban kren bad ki 
kam ban leh da kite kiba dang kham rit rta. Ha ka ktien 
ba Takren Vakhana, la khang ba ym dei ban don ‘ka tarn 
pynlah’. Ka jingmut jong kane ka thew ba kiba kham 
dang rit rta kim dei ban kren tarn ne said lah bad kaba 
dei ban leh, ban 'sngap dngong’ - kata ban da sngap 
bad pynleit jingmut Ta ka ktien kiba la kham shuwa rta 
kum ki rangbah. Wat lada don jingsngewthuh ba ka ktien 
ka long kaba dei ne kaba bakla, ym dei ban said pynlah. 
Ka lad ka lynti kaba dei ban shim kum ha kane ka 
jingTatyngkhuh, ka long ban pyni tang da ka nia da ka 
jingsngewrit bad sngew khynnah, kum kiba dang rit ha 
ka rta. U nongthoh u da ai ruh ka jingpynshai sngewthuh 
Ya ka daw balei ba dei ban leh kumta. U da pynpaw kum 
u 'riew tymmen ba wat kiba dang rit kin kham nang kham 
stad. Kata ka snap paka ne ka tynrai jong kiba kham ha 
shuwa kaba ki la tip la Ya shem kan ym jiah ne duh kum 
kaba ki la tip la Yohi ym kum kaba ki shu tharai. U da 
pynksan ruh ba kiba rangbah bad la san rta kim kren 
thaw hi na kaba ki nang. hynrei ma ki, haba ki kren, ki 
kren ‘shida-sada’ - kata kren shisur bad kren khuid. 

khlem pynthoh bria ne thoh dak Ta kaba la ju long ju 
don. I nongthoh i da sneng ruh ban ym pynmiien kum 
ka akor ktien ban hukum trei la kiba la san rta. Namar 
lada leh kumta ka wanrah Ta ka jingkiew jingsngew ha 
kiba dang rit rta ban pynlong Ta ki, ki bym sngew lehraih 
ne sngewrem ha ka jingsngew. Kane ka pynhiardor ruh 
Ta ki ktien sneng ba la buh la bthah ha ka akor briew da 
ki khynnah Ta ki rangbah. 

Ki Jingmut ki ktien: 

tarn pynlah - ka ai Ta ka jingmut ka jingpyntam na kaba 
kren kiba la kham san kham rangbah ban da pynlah la 
ka jong. 

Ap dngong - ka mut ban da sngap bad shah shkor Ta 
kaba kren kiba la kham san. 

’snap paka - ka tynrai jong ka stad tip ym ka stad nang 
kaba ju long ju don haka jinglong nylla jongka. 
batai-satai - ki ktien kren pynshai pynsngewthuh bad 
ki jingpyni nuksa na kane ka tai. 
shida-sada - shi belt, shi sur, shi lynti, khuid khlem thoh 
dak thoh bria. 

long raift noh - pynlong ban ngen noh ka jingsngew 
lehrain khlem sngew rem jingsngew shuh. 

’tien sneng-’tien bthah - ka jingsneng jinghikai Ta ka 
akor longbriew man briew kiba la ju Tai don Tai Tathuh. 

Ill 


“Haba laid haba ieng hangno hangno, 


Kin isih pynban bad ka thuh khana.” 

Na katei ka jingsneng, i riew tymmen Radhon Singh 
Berry Kharwanlang i ai ka jingsneng ka jingkhraw ha 
ka akor, kumno ban leh haba Taid ha lynti synkien. Dei 
ban Taid kat kum ka akor bad da ka jingpalei bad tip 
briew Ta lade. Dei nyngkong ban ym pynshad Ta la ki 
khmat shane-shatai kum ban peit ia kaei kaei ka jingiohi 
kaba pher ne khyllah. Kum kane ka akor peit khmat ka 
pynToh lehnohei Ta ka shah sin shah rngop, da kata ka 
rukom pynshad khamtam Ta ka rukom leh jong ka mrad 
kum ka blang kaba mut ban rung tuh ne rung buhrieh 
sha kper jong ki briew, da kaba pynshad khmat artad 
Shane shatai. 

Nangta i pynbud pat ba ym dei ban pynkhih pynher Ta la 
ki jaih kup jaih phong haba Taid. Dei ban da Taid kdup 
kyrda - kaba mut ban da bat bad Tada Ta la ka kup ka 
phong wat ha ka jingbeh ka Iyer. Da kane ka akor jingleh, 
ka wanrah Ta ka jingilup itynnad khia thew ha ka kup ka 
phong. Ka jingbym leh syndong Ta kane, ka lah ban 
wanrah Ta ka jingpynpaw Ta la ka longmet longdoh, 
shabar ka kup ka phong haka jingiohi kiwei pat, ba la 
pynkit jingmut da ka ktien ‘pau ryngkeu’ ne thad madan, 
kaba da pynshat kum ka jingleh pynpaw Ta la ka raift ka 
rem ha ka jingiohi ne jingpeit jong kiwei Ta kata ka 

longmet iongdoh wat la ka long kaba biang. Kane ka 
akor jingiaid ba khlem kdup kyrda Ta la ka kup ka phong 
kada pymoh ruh ka shah kren kynnoh kum ban kynshi 
kyneh na ki para ba Vaiaid Ta'i'eng kum ka Taid sngew 
sarong, phuhmat bym bha jinglong. I nongthoh i da 
pynkut ruh Ta ka jingsneng akor ka Taid ka Teng ba ka 
jingduh nong ha ki bym bat bym pdiang ka long ka 
jinglehnohei ha ka jingitynnad jingilup jong kiba peit bad 
siewdor pat da ka jingisih bad pynToh ruh Tasah thuh 
khana ha ka Talap Tapur. 

Ki Jingmut ki ktien: 

pynkhia-theu - kaba Taid pynpalei bad tip briew. 
khiing-khiing - khiang-khiang - pynshad khmat shane 
shatai. 

kdup-kyrda - kaba da ring bad pyrshang Ta da na ka 
jingher ki jain kup jain phong haba beh Iyer, 
pau-raih - kumba paw Ta kiei-kiei ki bym dei ban Tohi 
shabar bad pynsngew lehraih ha kiba peit ba Tohi. 
pau>ryngkeu - kaba pynpaw ne thad madan Ta ka 
jinglongmet Iongdoh haka jingpeit bad jingTohi kiwei ka 
bym dei ban Tohi. Paw ryngkew - jingpynpaw ha ka 
jingiohlut da baroh. 

i ngap> i bha - ka jingleh kaba pynitynnat pynsngewbha 
ha ka jingTohi jingpeit jong kiwei. 
kyreit-kyrsieit - ka jingleh sngew sarong bym bha 
jinglong kum ka jingpynkhie jingsngew ban ban da shoh 
da dat ha uba peit. 

thuh khana - ka jingTalap Ta pur ha kum kata ka akor 

Taid bym pynkhia thew kaba Ta lap Ta lir kum ka sah 
thuh khana khyllem akor. 

’lang tub kper - ka rukom leh jong kane ka mrad ka 
long ban pynkhih khmat khling-khling, khlang-khlang, 
shane shatai haba ka kwah ban rung tub ha ki kper jong 
ki briew kiba kam del ban leit rung. Kaba u nongthoh u 
thew pynsyriem bad ki briew ba iaid peit khling-khling, 
khlang-khlang, ha lynti syngkien. 

IV 


“Va kino kino ki para brieu, 


Ki on skai-daini, dpei iaidong ki tep.” 

Ha kane ka jingsneng ba saw jong ka bynta ba ar jong 
ka Sneng Tymmem, i riew tymmen Radhon Singh Berry 
Kharwanlang i la ai Ta ka jingsneng ha ka jingiadei para 
briew. Ka jingbthah jong i ha kane ka liang ka long haba 
kren Vano iano. Wat pynpaw dur ia kaba sniew la ha ki 
ktien ne ki kam. Ka jingsneng kaba la thoh ka ong ba, 
haba kren ym del ban sin ne rngop, kaba mut ban khot 
pat da kawei ka kyrteng na kaba la jer la thoh Va kita ki 
briew. Kata ka jingkhot jingkren ka long kaba sang. Ka 
daw ka long ka pynmih Va ka jingsngewrem ha uba shah 
sin, na kaba dei ban khot. Ka lah ruh ban pynjem Va ka 
rngiew ka bshi, kata ka jinglong donbok don rwiang 
jong uba shah sin. Ka lah ruh ban pynVoh ne pynkem 
pang ba la sniew ka jingdonbok da kaba shah sin. Ki 
ktien kren para briew jongngi kim dei ban long ka daw 
ne ai daw na uba kren, kum ka sin ka rngop, ka ban 
long ka daw jong ka jingkem bad Voh pang jongki. Uta 
ne kata kiba sin ba rngop briew ki pynlong Va lade kum 
ki nongpynkhein akor ha ka jingiadei briew lyngba ka 
kren. Ka kot kum ka kuna- kaba mut ka jingpynsuk 
pynbha jingsngew pat ha uba shah sin kum u briew bad 
pynsngewsih ruh Va u Blei. Ha ka jingiadei briew, baroh 
ki briew kim don jingsngewbha sngewtynnat Va u briew 

ne ka briew kiba mlien ban sin ban rngop ha ka akor 
ktien. Ka jingisih bad bym sngew tynnat ka lah ban 
pynioh Va uta uba sin ba rngop ha ka buh kyrdan kum ‘u 
ksuid rai-eh’ - kata u jingthaw u bym biang bym bit ban 
Tashong Yasah lang kum ki para briew, hynrei u ban 
shong ban sah sha khlaw raieh-raidam tang marwei, ba 
la shah kynphuit kyndam ban sah tang manwei. Lada 
uba shah sin pynrngop na ka kyrteng ba la jer la thoh 
bad ka jingYoh pang ne kem pang ka pynpaw ne pyniba 
del ba la jem rngiew na ka jingshah khot sin, ki Khasi 
kum ka jingleh rukom ki leit on skai daini Ya kata ka shah 
sin sha khot, da kaba khatna lai dong mawbyrsiewjong 
u dpei ka rympei ding ban leit tep noh Ya kata shah sin 
sha khot, kum ka jingleit pynphai noh sha uta uba sin 
ban lait na ka Yoh pang kem pang. 

Ki Jingmut ki ktien: 

pynisnieu - kaba pynpaw sniew da ka kren ne jingleh. 
sin-rngop - kaba khot da kawei pat ka kyrteng na kaba 
del, kaba pynrngop Ya ka kyrteng ba la jer la thoh. 
jem rngieu - kaba jem ka bok ka nwiang, ka rngiew ka 
bshi jong uba shah sin. 

long kuna - ka daw jong ka jing bym sngewbha na uba 
sin ha uba shah sin haduh khmat u Blei. 
ksuid rai-eh - u jingthaw ba sniew bym bit bym biang 
ban Ya shong Ya sah ryngkat para briew tang sha lawbah 
lawsan bym don briew. 

on skai-daini - ka rukom pynphai Ya ka shah sin shah 
rngop kyrteng na kaba dei haka kem pang Yoh pang 

ban pynphai sha uba sin kum ka rukom. 
dpei lai dong - u dpei ba la khat na ki lai dong jong ka 
dpei ding jong ka rympei u Khasi. Lai dong ka thew i'a ki 
lai maw byrsiew ba la thung bad sieh ban thang dieng 
sliew ding. Kum ka rukom jingleh ban leit on leit pynphai 
ia kata ka on skai -daini jong ka shah sin shah rngop, ki 
ju khat ruh da ka nap na ki lai dong jong ka dpei ding 
bad tep halor u tympew dud skai ba la kren la kynphuit 
bad tap da uta u dpei lai dong ba la khat, shabar ka Ting 
ka sem. 

V 


“Yano Yano haba phi khot kyrteng, 


i rngieu i rwiang ruh i’m ju kam poi>blei!” 

Da kane ka jingsneng kaba san, i riew tymmen Radhon 
Singh Berry Kharwanlang i kren bad kyntu ha ka liang ka 
khot kyrteng i'ano-Yano ba ym dei ban pynmiien ban khot 
tang shiteng na ka kyrteng ba la jer la thoh. Dei ban khot 
kum ba la kyrteng. Da kaba khot lut, ka pynneh pynsah Ya 
ka kyrteng ba la jer. Kane ka kyrteng kaba la jer la thoh, ka 
don ruh ka jingpyniasoh ha ka niam jer niam thoh ki Khasi 
kum ka kyrteng ba la Toh ia ka kyrkhu kyrdoh ka jong u 
Blei ryngkat ruh ka jingkyrkhu jong u Thawlang bad ka 
lawbei jong kata ka longkur long jait. Na ka liang u nong 
shah khot shiteng na ka kyrteng pat i kyntu ba ym dei ban 
thie na jubab jingong kylliang ba jem rngiew ha ka 
longbriew. Kane ka khot kyrteng Yano-Vano, i nongthoh i 
pynsngew ba kam wanrah ka jingpynsngewbha 
sngewtynnad ha ki kmie ki kpa, namar dei maki kiba la 
buh kyrteng hadien ka jingVajied kaba sani ne bniah bha. 
Kumta ka jingkhot shiteng Ya ka kyrteng ka la ban 
pynsngewsih Ya ki. Kaba mih na katei ka jingsngewsih ka 
long pat kumba pynsngewsih sngewrem Ya u Thawlang 
bad ka Yawbei jong ka long jait bad lada ka jia kum kata, ka 
rngiew ka bshi, ka bok ka rwiang jong uba shah khot ruh 
ka jem noh bad kam pynkotYa u ban Yoh Ya ki Jingkyrkhu ba 
la kyrpad kyrpon ha ka jer ka thoh haba kyrteng Yano Yano. 

Ki Jingmut ki ktien: 


khot shiteng - kata shiteng na ka kyrteng kaba del. 
la jer-la thoh - ka ktien ‘jer’ hangne ka long ban buh 
kyrteng kum ka niam ka rukom tynrai Khasi dei ban wad 
haduh ban da lap Va ka kyrteng ka ban soh ha u skaw 
ne ban da pdiang ne pyni da ka shat ka kheih ba la hun 
la suk la pdiang naduh nangne ka pyrthei haduh ka mei 
ka Taw ha dwar u Biel. Katba ‘thoh’ pat ka long kata ka 
dak jingYasakhi lem ki briew kum ki kur ki kha, ki niakha, 
meikha, ba ka kyrteng ba la pynsoh kaba biang ba dei 
naduh khmat ki briew haduh khmat u Blei. 
pyrthei-sngi - ki sngi ki jingwan long briew jongno- 
jongno sha ka pyrthei. 

pyndud - kumba pyndiaw, pynsngewsih, pynbuhkhoh. 
rngieu (rngiew) - ka main ha u briew ne ka briew kaba 
u Blei u la buh. 

rwiang - ka bok ka jong u briew lyngba ki kam kiba u 
trei kum ka Tohnong Tohni. 

VI 


“Haba tang shi kyntien ki khot ki brieu, 


Ym dang mynta hynrei barim bajah.” 

Da kane ka jingsneng kaba hynriew, i riew tymmen 
Radhon Singh Berry Kharwanlang, i ai ia ka jingsneng 
pynkynmaw shaphang ka jingpyrta khot kyrteng Tano- 
iano, kum ka akor ktien. Ka lah ban long ka rukom ha 
ngi ki Khasi ha kane ka liang ba u nongkhot ne pyrta 
kyrteng ym dei ban khot tang shisien khot la kumno 
kumno haduh arsien khot ne arsien pyrta. U nongshah 
khot shah pyrta un sa thie ne jubab Ta ka jingshah khot 
kum ban bteng ne buddien Va ka. I nongthoh i da ai 
jingbatai pynshai ruh shaphang ka jingkhot ne jingpyrta 
ba tang shi kyntien, kaba i mut tang shisien. Ha ka 
jingshem jinglap i nongthoh, i ai ka jingbatai ba ka khot 
tang shi kyntien ne shisien ka dei ka khot snaiap - kaba 
mut ka jingkhot ne pyrta jong kito kiba la Tap la khlad. 
Ka lah run ban long ka jingkhot ne pyrta jong kito ki 
briew kiba mut sniew kiba la apsiar ban leh Ya ka bym 
bha la uba ki khot kumta tang shi sien khot kyrteng. I 
nongthoh i da buh pynshong ruh Ya uba khot kumta u 
lah ban hap haka jingshah shoh sha dat bad pynbud 
pat sa ka jingtohkit bad bishar halor kata. I nongthoh i 
da pynrap shuh shuh ba lada kane ka jingkhot ne pyrta 
kyrteng ka long ha ka por mynmiet, uba pyrta kumta, un 
hap ym tang ka shah shoh sha dat hynrei haduh ban da 

shah teh, shah khum. I nongthoh i ong ba Ta kata ka 
jingkhot jingpyrta kyrteng tang shi kyntien, kaba mut tang 
shisien, kum ka khot ‘um-dum’ ne ka jingkhot ne pyrta 
kaba pynkulmar jingmut jingsngew, ha uba shah khot 
ban sngewthuh bad pyntikna ia ka sur u nong pyrta. I 
nongthoh i da batai ba kane ka long ka rukom ha ngi ki 
Khasi ha shnong ha thaw kaba ju long ju don naduh 
mynshuwa. 

Ki Jingmut ki ktien: 

shi kyntien - ym shi kynnoh, hynrei shisien khot ne 
pyrta. 

thie - ka jubab kylliang uba shah khot ne pyrta ; kum 
‘oioi’. 

ar<kyntien - ar sien khot ne arsien pyrta. 

Nongshun ai ksuid - u briew uba mut ba thew ban leh 
Ta kaba sniew ne khot Ta kaba sniew ha kiwei. 
syntiat ap-thap - uba da peit siar- peit buhrieh bad 
thap kdong. 

da dien - hadien bud sa ka bishar ka tohkit nadien ka 
shoh ka dat. 

ka khum ka teh - ka jingmudui haka bor shnong ban 
khot hajir. 

khot umdum - ka jingkhot ne pyrta ba pynkulmar ne 

shaiong jingmut i'a uba shah khot. 

barim bajah - ba la ju long ju don naduh kata ka por 

jong kito ki briew kiba im hadien ki longshuwa 

manshuwa. 

VII 


“Ha ka leit die left theid bad leit donkam, 


Y’u hap ka pang ka Yap ha ka lynti.” 

Da kane ka jingsneng kaba hynniew, i riew tymmen 
Radhon Singh Berry Kharwanlang, i kren bad kyntu, ba 
ha ki jingleit kiba donkam, kum kaba Tadie Tathied Yakhaii 
pateng, ym biang ym bit ban Taleit lai, hynniew ne 
khyndai namar ym poi shaba mut shaba thmu ban long 
kam kum kata ka jingTaleit bym biang ngut ka pynmih la 
ka shitom jingmut jingpyrkhat ba la pynkit ha ki kyntien 
‘jyllai-jyrwit’bad ‘dai-dai’ kum ka jingbym sngew skhem 
jingmut jingpyrkhat bad bym sngew beit. Ka ktien ‘jeu’ 
ka Yeng namar ‘jew’ - kaba mut kam pynsngew bang 
sngewtynnad kum kata ka jingTaleit ne jingTalam. I 
nongthoh i pynbud pat ba haba iashem ne Takynduh 
bad kino kino ki bym biang ka main ha ka por ba dang 
mih na Ting ban leit shala ka trei ka ktah dei ban don 
jingtieng. Ki ktien ‘bym don ka main’ - ki mut lane thew 
ki bym biang ha ka dur kum ki briew ne ki mrad. Lada ka 
lah ban long ban da pdam ne sangeh noh ka kam, ka 
daw ka long ba kum kata ka jingTohi, kam wanrah Ta ka 
jingTohnong ha ka Tadie Tathied bad kaba lah ban jia ruh 
da kumwei, kum ka pang ka Tap, ha lynti - kane ka 
jingsneng kyntu ka pynpaw ha ki kam Tadie Tathied khail- 
pateng, kaba lah ban long nangne na ri sha ki khap ri 
thor ka shilot mynshuwa - Bangladesh mynta. 

Ki Jingmut ki ktien: 

Basang - ba don ka jingpynwit pyndik, bym poi ha kaba 
mut ne thmu. 

jyllai-Jyrwit dai-dai - ba pynlyngkhum jingmut 
Jingpyrkhat 

jeu - ka mut ‘jew’ - bym sngewtynnad jingsngew. 
pdam leit noh - ban rai kut ban ym leit ha kata ka sngi 
ba Tohi kumta. Ban pynkut pyndam la ka jingleit ha kata 
ka sngi. 

lai, hynfiiew, khyndai - kum ki Khasi ki ngeit ba ha 
kano kano ka kam ba Ta dei bad ka leit ka wan ha ka 
khail pateng ban leit lai ngut kim kham Ta leit. Ki kheih 
jyllai-jyrwit ne bym Yabiang Tahap ha ka niew khlieh bad 
lyngkhum ka mut ka pyrkhat. Katba hynfiiew pat ka 
pynlong ban sah ka Jinglong bynhiaw mynsiem, jingmut 
jingpyrkhat. Khyndai pat ki shim jingkheifi bym Tabiang 
hiew khlieh. Baroh kine ki dak jingkheih ki pyndonkam 
tang ha ka leh niam pyndep rukom Ta kiba la Tap la duh. 
Kumta para ba im ki kham kiar ha kine ki dak kheih dak 
hiew. 

VIII 


“Ha sngap khun pyrsa ngan nieu khmat khyndiat, 


Ha ka niam, ka synshar ym shah sablah.” 

Da kane ka sneng pyni, i riew tymmen Radhon Singh 
Berry Kharwanlang, i buh ka jingniew jingkhein Ta ki 
hynriew kyndon kiba ka rukom Khasi ka shim ha kaba 
jied ne thung la ki khlieh synshar, na ki nongleh niam 
pyndep rukom jong ka niam shnong niam thaw. Kane 
ka jingsneng ba phra ka hiew khmat hynriew ki kyndon: 

1 . Ka kyndon kaba nyngkong ka long Ta u shynrang 
briew u bym don tmain shyntur kum ba del ka 
jinglong main ha ka dur kum u shynrang briew. 
Kum Ta kine, kirn jied ne thung ban long 
nongTalam ne ban long khlieh ha ka synshar 
khadar ne ne ka niam raid ne shnong, ne hima. 

2. Ha kaba pynleit niam bad leh rukom kim ju 
pyndonkam da ka masi bym dong reng, ki 
kheih ka bym biang dur kat kum ka rukom dur 
ba dei ban long. 

3. Ka rukom kheih kum ki Khasi ba buh jingniew 
jingkhein ruh ha kite ki long kynthei, kiba Tap noh 
u lok ne u tnga khlem da Toh khun, ban leit shong 
kha ne poikha hadien da kiwei pat ki shynrang, 

wat la ki long kiba lah ban Tapoikha, namar kl la 
long kIba laitluid. 

4. Kito ki long kynthei kiba ym Toh khun ioh kti hadien 
ba la i'a poikha ban khlem man kha, ki ju niew ne 
kheifi ba ka long bym bha ban leit shong kha da 
kiwei pat hadien, namar ka pyrkhat Khasi ka 
pynshong ba, haba la poikha bad shong kha shong 
man dei ruh ban da man kha, kata ban da Toh ki 
khun kynthei shynrang ban roi ka pateng long kur 
na ki kynthei bad ka longkha na ki shynrang. 

5. Ka niew khmat da ine i nongthoh ka buh jingkhein 
ruh Ta ka jingYakynduh ne jingiashem Ta kito ki 
briew kiba dang kit khiew thylli ne suda ban leit 
tong urn, kum ka dak pyni bym bha, bym biang, 
khamtam ha ka Tatrei kam, Tadie Tathied. 

6. Ka niew khmat kaba hynriew ka long Ta ki briew 
kiba anna-antu. Ka jingmut jong ‘ka anna-antu’ 
- ka thew Ta kito ki briew ki bym biang ha ki dkhot 
met jongki, bym biang jingmut kum ki briew, ba 
bieit ba mutlop ha ka jingbieit bad duna ha ka 
jingmut jingpyrkhat kum ki briew. Kum Ta kine ki 
briew, kirn ju jied ban long nongTalam ne khlieh 
ha ka synshar khaddar. 

Kumta ki hynriew kyndon jingkyndiah ne jingkiar ba la 
niew khmat da u nongthoh ha ka jingsneng jingbthah 
haba shim lyngkot ki long; 

1 . u briew u bym don tmain shyntur - ha ki kam 
synshar ne kam niam 

2. ka masi bym don reng - ha kaba khia ne khriam 

3. ki long kynthei ba Vap noh u lok; khlem Voh 
khun - ban leit shongkha hadien 

4. ki long kynthei kiba long lyngki, ki bym don 
khun - ban leit shong kha pat hadien da kiwei 

5. ki briew ba kit khiew ne jingpdiang um ba 
thylli - ban kiar na ka la shem Ya kynduh ha 
lynti syngkien 

6. ki briew ba anna-antu - kata ki bym biang ha 
ki dkhot met kum ki briew la niew la kheifl 
bym bha, bym bit ha ki khlieh kyrdan synshar 
ne kam mam shnong, kam raid, kum ki 
nongpyniaid ne nongValam 

Ki Jingmut ki ktien: 

hiew khmat - buh jingkheih ban kiar ban kyndiah. 
main shynrang - ka dur khamtam ki shynrang ha u 
’niuhtmain. 

don kynrei - bym ju kham lap ne kham shem; ba long 
khyllah na kaba ju long ju don. 
sah lap leng - ka jinglong bym sei syntiew ne soh kum 
ka dieng Yap shi rynYeng wat la ka mih ka san. 

long lyngki - bym seisoh bym don khun don kti. 

la pateng - la wan long laitluid na ka jingTap ne jingTaphet 

na u lok ne u tnga ba la Tapoi kha mynshuwa. 

phiang - u khiew rnong buh urn ki Khasi. 

klong - u soh jong u jhur pur, ba la Vaw bad eh ban 

pyndonkam ha ka ba buh um. 

ktang - u siej heh ki mat, uba lah ban dain bad 

pyndonkam ban buh um hadien ba pynkhuid Va ka mat. 

Iwa - u khiew khyndew ba rit bad khim ryndang bad 

nang heh ne iar lynguin pdeng kum u tiar buh um. 

baroh-kyllum - kum ban shim bad kynthup lang baroh. 

anna-antu - bym biang ki dkhot met kum u briew 

bym biang ha ka jingmut jingpyrkhat, ba bieit ba mutlop, 

bym sngewthuh, ka jinglong ba duna 

ka niam - ki kam niam jong ka shnong, ka raid, ka hima. 

Kum ki Lyngdoh, ki Daloi. 

ka synshar - ki kam kiba Ya dei ha ka pyniaid Ya ka 
synshar-khadar jong ka shnong, ka raid, ka hima. 
kyndiah - ban kiar bym shah, 
sabiah - ym shah, ym ju kham shah satia. 

IX 


“Ta u brieu khlem tmain la ju Aiew bym bha, 


Ba Tu hap jynjar snieu wat tang ha shen.” 

Da kane ka sneng ba khyndai, i riew tymmen Radhon 
Singh Berry Kharwanlang, i la ai ka jingbatai pynshai la 
kite ki hynriew kyndon jingkyndiah, kiba i la hiew khmat 
haka jingsneng kaba phra. 

Ka jingpynshai halor u briew u bym don tmain ka long 
ka jingkeih bym bha, kata ym ju poi sha kaba bha ba 
biang. Ka daw ka long ba'm ne bym sei hok ka long kur 
long kha. Lah ban batai Va kane ka jingbymsei bym san 
kum ka jingbym thoh ka hukum, ha ka main ka dur ban 
longheh longsan ha ka synshar khadar ne ha ka longheh 
longsan ha ki niam raid hima ban pyndep ne khlieh ha 
ka niam shnong niam raid ne hima. 

Ka jingpynshai halor ka masi khlem reng ruh ka long 
kajuh kum u briew khlem tmain kumta ym ju pynleit ha 
ka khia ka khriam, ba kam biang ha ka dur kaba ka del 
ban long kumba ju long ju don. 

Ka jingpynshai halor ki kynthei ba la poikha bad ba lap noh 
u lok ne u tnga bad khlem Toh khun don khun, ba kylla long 
rangli ne sah manivei, kum ki jingwan ur wan hap ka sniew 
bok ba la sniew ka nusip ne kupar ban duh Ya u nongbsa 
btiah, nongai khaw- ba la mut ha ka ktien ‘duh ja'. 

Ka jingpynshai halor ki long kynthei bym Yoh khun Yoh 
kti hadien ka shong kha shong man la hiew ba ki long 

atiukhi ne kuman haka jinglong kum ba dei Ya ki kynthei 
ban long ban man, ban sei ban ^an sha ka jinglong kmie 
da kaba kha ki khun ki kti. 

Ka jingpynshai halor ka jingiashem Ta uba ne kaba kit 
khiew suda la niew bym bit, khamtam da kite kiba trei 
ha ka Yadie Yathied, kum ka dak Jong ka jingduh Yohnong 
ha ka Yadie Yathied. 

Ka jingpynshai halor ka anna-antu ka long ba ki wan 
mih ha ka dur khyllah bad bym biang dur biang main, 
kumta ban bat ne iaiam ha ka synshar khadar ne khlieh 
ha ki niam shnong, raid ne hima kim ju jied satia. 

U nongthoh u da pynwai pynkut ha kane ka iiang ban 
ym ieh bym kheih ne leh ksan pynlah pyrshah Ya kita ki 
jingkyndiah namar ki lah ban wanrah Ya ka shitom ka 
jynjar kaba lah ban wan kioi-kloi naduh ba sdang ban 
Yaid lait na ka ktien kiba ia tymmen bad ha shuwa. 

Ki Jingmut ki ktien: 

bym sei hok ka iong kur-iong kha - bym thoh hukum 
ban Yoh longheh longsan kumba ka dur ka pynpaw ha 
ka jingwan longbriew. 

niew snieu - hiew sniew ne khein bym bha ne bym biang. 
hiew bakia - ka jingbymbeit haka jingYapan iongbriew 
kum ka kynthei ban kiew sha ka longmei longkmie da 
ka jingYoh khun don khun. 
rangli - ban sah marwei, khlem lok khlem khun. 
dukhi kupar duhja - ka thew Ya ka jinglong kuman bym 
seisoh kum ka kynthei haduh ban da Yap da duh noh u 
nongai ja ai dohkha, nongbsa btiah. 

la tim atiukhi - ka jinglong kuman bym seisoh kaba 
mih ha ka jingwan long briew kaba lyngki ne suda da ka 
jingbym don khun don kti. 

ka hok Yohnong - ka del ka hok jong u nongdie ban da 
loh tarn na kaba u thied kum ka Tohnong bad bainong 
jong u. 

synit - ka mut kaba khlem sngit sbak na ka Yohnong 
Yohni. 

nieu khyilah - khein babe rukom ne ba pher bran na 
ka rukom ba del ban long ne ju long, 
tang ha shen - tang ha kaba sdang eh ka kam, ne 
sdang ym pat sdang. 

Tu - mut Yoh . 
snieu - sniew. 

X 


“Haba phi la shem ruh badno badno, 


Ka long Ya siat shonshiu mar Ya pharshi.” 

Da kane ka jingsneng ba shiphew, i riew tymmen, 
Radhon Singh Berry Kharwanlang, i la buh ka sneng 
pyni, haka akor jingleh para briew. Kane ka jingsneng 
ka thew ne ka mut haka JingYashem Yakynduh para briew, 
lada ha Ying, ha Tew ha hat, ne ha lynti syngkien. 

Kum ka akor jingleh dei ban Yabam u kwai u tympew da 
kaba Tasong. Ngi dang kham Yohi shynna Ya kane ka 
akor jingleh ha kito ki briew kiba shong ba sah ha ki 
nongkyndong bad khap sor. Kumta ka Yasong kwai, bam 
kwai bam tympew ka pile phang Ya kata ka jingYakynduh 
ne Yashem ban da bud pat sa ka akor ktien ha ka Yakren, 
Yakhana. 

Ha ka jingiakren Yakhana, i nongthoh i bthah ba kum ka 
akor ktien dei ban kylli shaphang ka koit ka khiah, ka 
kam ka jam, ka trei ka ktah. Kaba bud ka jingiakren, ka 
jingiakylli shaphang ka Yoh khun Yoh ksiew bad ka jingsan 
jingrangbah jong ki. 

Nangta pat i nongthoh i batai pynshai shaphang ka 
jingiabam kwai bam tympew. Lada duna shun ha u 
tympew ba la thoh ba la tah ha kaba Ya songkwai bad 
haba hap ai shun shuh dei ban ai katkum ba la bthah; 
kata ban thoh khyndiat ha u tympew bad ai ha uta ne 
kata, kiba pan. I nongthoh i khang pyrshah ban ai da 

kaba tah ne thoh ha ka khmut shympriah jong uba ai 
bad pyndei pat hamar khmut shympriah kti ne thymbrong 
khmut kti jong uba shim. Kum kane ka akor jingleh 
jingkam ka pynlong bad pynmih Ya ka JingYakajia lano re 
lano hapdeng u nongai bad u nongshim kiba leh kumta. 
Ka daw jong kane ka jingkhang ban leh ka long ka jingai 
bad jingshim shun da ka khmut shympriah ne tymbrong 
kti, ka long kumba kynphui - kaba mut kaba pan ne 
khot Ya ka jingYalong sniew bok. Ka del ruh ka rukom 
jingleh kaba ki Khasi ki ju leh haba thoh shun ban beh 
Ya kano-kano kaba wan hap kum ka skai ka daini - kata 
ka jingYalap Yapur Ya uno-uno ne kano-kano, lada kaba 
bha ne kaba sniew, kaba pynlong Ya uba shah Yalap ban 
sngew pang sngew riiuri ha ka jinglong ka kpoh ka snier. 
Ka jingmut jong ‘ka skai-ka daini’ - ka thew Ya ka jinglong 
bym bha bad ba sniew jong u ne ka nongialap Yapur, 
kaba pynlong at kpoh, dap Iyer ka kpoh ha uba shah 
Yalap kumta. Dei ruh ha kane ka rukom dud skai, on ne 
bret, weng bad kyndat sabuit sakai, ba ka long ka 
jingkynphui kyndam ban kan jiah kan dam na ka jingwan 
long wan sa, ba ym bit ban leh ha kaba Yaai shun, shim 
shun haba Yabam kwai bam tympew sngewbha 
sngewtynnad da ka khmut shympriah kti. 

I nongthoh i la ai ruh Ya ka jingbatai Ya ka byrshem 
khmut shynriah’ti ha kaba Yaai shun kumta, ka long 
kumba Yaphawer da ka akor jingleh Ya kaba ym biang, 
ym belt ha ka akor kaba bha kaba biang kaba bit. Ka 
ktien ‘Ya siat shonshiu’ pat ka kdew ba ka akor jingleh 
jingkam bym pynYoh Ya ka jingmut ba beit bad ba bha 
kum ban pharshi jingleh, ne Yuh ne kyllan mluh ha i 

bynta ba sa matlah jong uwei pat, kata pynpang 
jingsngew Ya u. 


Ki Jingmut ki ktien: 

khmut shyriah’ti - i tduh jong ka khmut jong ki 
thymbrong ne shymriah ba san tylli ha ka sla kti. 
on kynphui - kaba mut ban beh da kaba blah bad 
bynthiew kaba la pynkit ha ka ktien kynphui - kum ban 
pynrem, ba kam don hok ban wan kiew. 
ka skai ka daini - ka jingYalap Ya pur Ya ka kyrteng ka 
nam jongno jongno kaba wan pynlong pynsa Ya kata ka 
at kpoh dap Iyer ha uba shah Yalap wat la ka long kaba 
bha ne kaba sniew, ki ju on ne beh noh Ya ka na uta uba 
shah Yalap da kaba tah shun da ka khmut shympriah’ti. 
Yasiat shon shiu - Yasiat kaba mut Yathew pyrshah khak 
bad shon-shiu pat ka thew Ya ka akor jingleh ban 
pynshon jingmut ha uba shah leh, khlem da kren da ka 
ktien; kumba kyllan mluh ne Yuh kyrdem na i bynta ba 
sa mattah jong u nongshim ban sngew kumba pharshi 
jingleh ba ktah jingsngew Ya u. 

XI 


“T’u nongbatai niam burom bad mane, 


Ta u Blei hi bad la ka pyrthei-sngi.” 

Ha kane ka jingsneng pyni ba khad-wei, i riewtymmen, 
Radhon Singh Berry Kharwanlang, i la ai ka jingbthah 
ha ka jingVadei bad u ’riew rangbah uba tip bad ba la 
shemphang ha ka niam bad ki jingpyndep rukom kiba 
i'a dei bad ka. 

Kum uta u briew u dei ban Toh ia ka akor jingleh jingkam 
na kiwei pat ki briew kaba kham heh kham khraw. Ka 
daw jong kane ka jingkyntiew burom ia u, ka long namar 
ma u, u pynadke kata u pynleh pynkam ban loit ban 
law, ban nguh let nguh lait ia ka tarn ka duna, ka leh lait 
leh bakla jong u briew. kaba ka ktien ‘ka pap- ka sang’ 
ka thew lane mut kum ki jingleh lait leh bakla da u briew 
bad ban pan Ta suk pat Ta ka jingpynsngewsih Ta u Blei. 
Khnang ba u Blei un ym phai lyndet na u briew. Kumba 
u pyndep Ta ki jingleh rukom ban da pynshai pynsakhi 
ha khmat ki briew, u da shim ruh kum ka pynsngew 
pynsngap haduh khmat u Blei ban koit ban khiah ka 
longmet ka longdoh - kata ka met ban suk ban sain ka 
jingmut jingpyrkhat pat ha ka mynsiem ka jong u briew 
ha ka pyrthei longbriew jong u. 

I nongthoh i da batai ruh ba u nongbatai niam u Tarap 
ban weng Ta ki wit - ki thain - kata ki jingeh jingshitom 
haka longbriew ka jong u briew da kaba u khroh u kjuh, 

u syntuid u tyrsiang da ka lam ka ud, ha ka pynsngew 
pynsngap ha u Blei la ka iait ka bakla ka jong u briew, 
kum uta u nongpynleh pynkam ban pynVasoh pat bad 
ka jingieit bad jingisynei ka jong u Blei ha ka kyrkhu 
kyrdoh, kaba ka ktien ‘Nongkhliam’, ka mut ne thew. 
Kumta, uba kum uta u 'riew tymmen ’riewsan, kum u 
nongpynleh pynkam Ya ki para briew u dei, da shisha 
ban Yoh Ya ka jingburom na la ki para briew kaba kham 
halor wat ban Ya ka burom kmie burom kpa. Ka daw 
jong kane ka jingleh burom ka long ba u pynYasoh kti Ya 
ka jingYadei u briew bad u Blei bad dei ruh iyngba ka 
Yasaid ka Yathew ka jong u ha ka nia bad ka jutang ba u 
diangti ne pdiang pat Ya ka map, ka isynei bad sngew 
synei ka jong u Blei na ka bynta u briew ba dap tang ka 
leh Iait leh bakla. U long kum uta u nongYarap ban 
pynYasoh pyniadei pat Ya u briew sha ka jingphai khmat 
ka jong u Blei Ya u briew ban biang ha ka pyrthei long 
briew jong u katba d^g'4m dang sah ki sngi longbriew 
jong u ha longmet longdoh. 

Ki Jingmut ki. ktien: 

mane - ban sngewnguh. 

pynadke - pynbeit, pynbha bad pyntyrsiang Ya ka 
jingYadei Ya jan u briew ^ad u 6i‘ei 
ka pyrthei - ka pyrthei longbriew ka jong u briew. 
kivi^kithaifi -kijingeh.kijingshitomkibau briew uiakynduh 
Ya shem ha ka longbriew lymgba ki jingleh Iait leh bakla. 
u nongkjor*nongkliam - u nongpynleh pynkam Ya ka 
pynsngew pynsngap. ka nguh let nguh Iait ban Yoh pat Ya ka. 

jingisynei, sngewsynei bad map ei ka jong u Blei da ki 
kyntien lam bad syntuid ban pyntyrsiang pat Ta ka 
jingTadei u briew bad u Blei. 

sohti-diangti - u pynYadei la ksoh kti Ya u briew bad u 
Blei ban pynYoh pat Ya ka jingphai khmat ka jong u Blei 
sha u briew ban biang, ban suk ka pyrthei longbriew 
jong u briew, kumba la pynhiar hukum ban wan 
longbriew. 

ka pyrthei sngi - kata katba dang sah dang don ki sngi 
ki Ya jong ka longbriew ka jong u briew. 



XII 


“Haba shem ne long snieu kumno-kumno, 


U Blei u ju bynta hi ho ia phi.” 

Da kane ka jingsneng ba khatar, i riew tymmen, Radhon 
Singh Berry Kharwanlang, i buh jingsneng jingpyni 
kumno ban sngew, ban kren bad ban leh ha ki khep bad 
bynta jong ka jingjia ba sniew ha ka longbriew jong u 
briew ne ka briew. Haba Vashem ne iakynduh bad ki 
jingjia ba sniew, ki bym bha ne pynsngewtynnad ha ka 
longbriew manbriew jongno jongno ba ka long kaba sang 
- kata ka bym bit, ka bym dei eh ban leh kum ka akor 
kren ne ka akor leh kum ka jingpynkit ne tei pop ne 
jingbakla ha la ki kmie ki kpa ne buh kynnoh ha ki. Uta 
ne kata uba buh jingpynkit nejingkynnoh tei pop ha la ki 
kmie- ki kpa, ia lade hi ruh u kylla sniew, kum uta ne 
kata ki bym don ka jingbah khlieh ne jingbah khala ia la 
ka kam sniew kaba la wan jia ha ka jingim jong ki. Ki 
long kum kita ki bym don ne khalah ne bret jingkitkhlieh 
ne jingbah khala kaba biang kaba dei, kumba ka ktien 
'khalapura' ka ai ia ka jingmut. 

I nongthoh i da batai pynshai ba kf longkmie longkpa ki 
ioh ia ka sam bynta buh bynta ka jong u Blei ban long ki 
nongmih khmat jong u Blei ha khmat ki khun ki kti ha ka 
longbriew jong ki. Dei ma ki, kiba shimti ia ka hok longtrai 
jong ki khun kiba ki la kha, da ka jingpynhiar hukum ka 
jong u Blei. Kum ki khun ngi dei ban don ka 

jingsngewnguh Ya la ki kmie ki kpa, kiba la pynkha bad 
ai Ta ka longrynYeng bad longbriew haka pyrthei. Ngi del 
ban sngewnguh bad burom Ya ki da ka akor ktien bad 
akor jingleh jingkam jongngi. Ngi del ruh ban kynmaw 
ban pynsah pynneh Ya kane ka hok jong ka lynti ka 
jingwan longbriew na la i mei i pa, wat haduh ban da poi 
ha ka khep ne bynta kaba kumno kumno ruh ngi dei 
ban da wad bad pynshong Ya ka dor bashisha, haka 
jingkha jingmih bad jingwan long briew jongngi. 

Nangta pat i nongthch i kdat jingbatai pat shaphang ka 
akor jingleh jingkam ha kaba ai ei-ei, kum ka jingiarap 
ban leh isynei Yano-iano, ba ngim dei ban khmih lynti ba 
kata ka jingleh isynei kan wanphai na uta uba Yoh Ya ka 
ban da wan siew kylliang pat Ya ngi. I nongthoh i da 
sneng pynkynmaw pat ba ka jingYohnong na kumta ka 
jingleh kam ju jiah ne duh, kum ka bhah ka bynta kaba 
u Blei un pynphai bad pynnoh na ka liang jong U. 

Ki Jingmut ki ktien: 

tei pop - ka jingkynnoh ne pynkit ha la ki kmie ki kpa ba 
kha. 

ma-lade - ka mut ‘maphi hi’. 

long snieu - kylla bym bha, bym beit ha ka longbriew 
manbriew. 

khalapura — ka mut ka jingkhala ne bret kyndat Ya ka 
jingkit khlieh jong ka jingwan long sniew 
wat - ka dei ban long ‘wad’. 

ai is’nei - kaba mut ‘ai isynei’- kata kaba ai jingYarap da 
ka tiar ne ka pisa ne ka bor met. 

loh kylliang - ban da wan siew pat da u nongshah ne 
nongioh leh isynei shah kiba leh isynei. 
nongkylliang - 'Nong' ka Teng kum ka ‘bainong' ban 
slew kylla pat sha uba leh ne ai kum ka kylla pynphai Ya 
kajingleh. Ha kajingpyrkhatniam kum u Khasi, ka ktien 
‘Nongkylliang’ ka Teng kum ka bhah ka bynta, kaba u 
Blei u buh jingkheih ban pynphai kylla sha uba leh kat 
kum kajingleh jong u ne Jong ka. Dei kane kaba synshar 
Ta ka leh hok kam hok ha la ka jingim khnang ba ka 
‘nong’ kan wan kylliang ha kaba bha, ba biang ba bit. 
Kam ju leit shawei pat bad kam ju pep ne map Tano- 
Tano. 

XIII 


“Wat leh snieu la ki lok kynthei-shynrang, 


Ba shisien la phi kin die ruh ki shian.” 

Da kane ka jingsneng ba khatlai, i riew tymmen, Radhon 
Singh Berry Kharwanlang, i ai ka jingsneng jingbthah 
ha kaba jied Ta ki paralok la ki kynthei ne shynrang. Ka 
jingkyntu ba nyngkong eh ka long ba ngim dei ban leh 
sniew Va la ki paralok bad lada ngi leh kumta ka long 
kaba sang ym tang ha ka pyrthei hynrei haduh khmat u 
Blei, u ban shim jingbishar ia ka jingleh sniew jongngi. I 
nongthoh i ai Va ka jingbatai ruh Va ka ktien ‘lok’ da kaba 
i ai jingmut kum ki paralok kiba ngi lah ban shaniah ha 
ka jingVadei. Kita ki bym kynriah ne kylla ha ka jingVadei 
wat la ngi shem duk na ka jingpahuh ne shem jynjar na 
ka jingsuk. Kum kita ki paralok ba shisha la ha ka suk 
ne jingshem shipa lanot. Ha ka jingValang Vadei paralok, 
kito kiba pynkhein Va ka jingshaniah, ki khot hi Va ka 
pap, kaba ym don jingmap satia ne sabiah. I da pynbud 
ruh Va kito ki briew ki bym don ka mynsiem sngewnguh 
Va ka jingleh bha jong kiwei, bunsien ki ju Vakynduh Va 
ka jingdain jong ka pyrthei. Kane ka mut ka jingkhanglad 
ha ka jingioh jingVarap ha ki por ba ngi Vakynduh bad 
kino kino ki jingeh, jingshitom ha ka jingim. I nongthoh i 
da bthah ruh ban kiar na kito ki briew ki bym don 
mynsiem sngewnguh ha kaba Valong Vadei paralok, ka 
daw ka long ba ha kiba kum kita, kirn don jingkheih 

jingniew Ta ka pap ka sang. Ngim dei ban Tajan bad ki, 
namar ki shlan ban die wat la ki la long paralok ruh, ka 
ktien ‘shlan’ - ka ai Ta ka jingmut jong ka jingshlur jong 
ki ban leh ia kaba sniew khlem sngew rem jingsngew 
ha la ka mynsiem. 

Ki Jingmut ki ktien: 

leh sniew - ki kam ki bym bha ne pynbha ia ki paralok. 

ia kynriah - kaba mut, ki lok ba i'aisah Taineh la ha ka 

shem duk lanot bad jynjar ne shipa kumjuh ha ka shem 

suk. Kita ki long ki paralok ba shisha. 

map sabiah - ym don jingmap satia. 

ka pyrto - ka jingkynmaw sngewnguh. 

dain dong - ka jingkhanglad khang lynti ban Toh 

jingiarap. 

ki shlan - kaba nud ne sngew shlur ban leh ia kaba 
sniew, khlem sngew rem jingsngew hala poh mynsiem. 
bym Ya kynriah - kiba ieng skhem ha ka jingiadei 
paralok la ioh ne duh, la suk ne shitom khlem iehnoh, 
phet noh. 

XIV 


“Wat ju marmlien lamler lambaid ka ktien, 


Ba ki laiphew pap ha ka ki don lang.” 

Da kane ka sneng pyni ba khatsaw, i new tymmen, Radhon 
Singh Berry Kharwanlang, i batai shaphang ka akor ktien 
ba ngim dei ban marmlien ne pynlong mlien ban kren ne 
lathuh la kano-kano ka bym don jingpynshisha haka jingtip 
jongngi. Ka jingiapynbud synropjong ‘ka Lamler-lambaid’ 
- ka ai Ta ka jingmut kum ban pynkit haba la don ka ktien 
lamler ne bym dei ba shisha ka bud pat ka lambaid kaba 
pynmih la ka jingia kajia ha ka akor jingleh kaba u nongthoh 
u buh nuksa da kaba wan sei ki briew Ta u thylliej jong uta 
ne kata kaba lamler. Kumta ym bit lamler ‘ibh hap Varing 
saiphia’. Kine ki kyntien ki mutlane ki thewVa kajingTawad 
ter-ter ban lap Ta ka jingiathuh pynskhem ba ki ktien ba la 
kren ki long ki bym don jingshisha hynrei kiba shu jler, kum 
ki jingkren pynbud nam Tano-Yano. Kino kino kiba hap ha 
kata ka shah ring saiphia ki shu shah pynkhlemrain ei na 
madan ha madan. I nongthoh i da sneng pyntieng hi ruh 
ba ka jinglong pynmiien ban lamler ka pynlong Ta ka 
jingkheih kloi ki bniat khlem pat dei por katkum ka rta ba 
dei ban kheih. Kane ka paw ruh ha ka dur khmat jong ka 
briew ne u briew ba ka dur khmat ka paw ba dang itynnad 
i khynraw, katba ha ki jingleh kum ka bam kwai bam tympew 
la hap ban pyndonkam khylliat ne tyndong dung kwai 
tympew kat shaba leit ba wan. 

I nongthoh i da sneng pyni ruh ba ym bit ban lamler 
Vano-Yano bad hangno-hangno ruh da kaba ai nuksa na 
ka khana puriskam jong u masi bad ka tyngab. Ha kaba 
u masi kum u basan, la phah da u Blei ban lam khubor 
sha ki briewYa ka jingbha, jingbitjingbiang jong u briew, 
hynrei ka tyngab pat ha lynti kaba puh hiangdkhap na 
met u masi, ka la pynhikai lamler ha kata ka jingVathuh. 
Kane ka la pynsngew dom Ya u Blei bad u la tap pyllup 
da u khiew ranei Yong bad ka sa kylla Yong ha ka rong 
jongka. Katba Ya u masi pat u Blei u ia tynruh pynlop lut 
Ya ki bniat ba shaneng tyngam shyntur jong u, kumta 
baroh ki masi kim ju don bniat shaneng tyngam. Lehse 
ka jinglong mlien ban lamler da u briew, ka pynYong ne 
pynjakhlia Ya ka jinglong na kaba dei ban long kum ki 
View shisha ba biang jinglong. 

Khatduh Yawai, i nongthoh i kyntu ban kiar na ka jinglong 
lamler namar kane ka jingmiien ka pynkha pat Ya kiwei 
kiwei ki jingleh jingkam kiba shong pap pynkit pap para 
briew haduh ban da Yakylia Yashun Yakyndiah ha ka 
jingiadei briew bad pynsah jingang ha ka jingiadei. 

Ki Jingmut ki ktien: 

mar mlien - ban thaw ne pynlong mlien ha ka akor 
ktien jong ka kren khana 

lamler iambaid - lamler - ka ktien ne jingkren Yathuh 
ka bym don jingshisha haba wad ban pynshisha. Katba 
Iambaid pat ka mut ne thew ka jingmih na ka lamler 
haduh u pud jong ka jingiakajia majia da kata ka jingkren 
ne jingong bym shisha kaba pynbudnam Yano-Yano. 

ring ’saiphia - ka mut - ka jingwad ne jingthohkit ter- 

ter da uba ne kaba la shah kren lamler ban lap ba ka 

jingkren ne jingiathuh ba ka long ka bym don jingshisha, 

ban salt Ta ka jingbud nam sniew. 

khein shen - ban lop kloi ki bniat khlem pat del por ne 

rta. 

khylliat- ka tyndong siej, nar ne rnong kaba pyndonkam 
ha kaba dung kwai-tympew, kaba iah ban rah kat shaba 
leit da u briew ne ka briew bad u nar dung ne khylliat 
pyniwet. 

tap lup - tap baroh shi rymeng na khlieh ha kjat. 
khieu r’nei - ka mut khiew ranei ne khiew khyndew ba 
la shna na ka 'dew byrtha da ki nong Larnai ne Larnei 
jong ka Jaihtia Hill kiba iong ha ka rong. 

XV 


“Haba la shem Ya ki brieu ha lynti, 


Ba fu shisien phin hap ban kylli.” 

Da kane ka sneng pyni ba khatsan, i riew tymmen, 
Radhon Singh Berry Kharwanlang, i ai ka jingbatai ha 
ka liang ka akor iaid ha lynti syngkien. Ka jingbatai ba 
haba Ya kynduh pyrshah bad kiwei, ha ka por ba iaid, 
dei ban kiar ne kynriah, ym dei ban tur pyrshah i'a ki, 
kumba leh pharshi, kata ban da leh pyntam sngew khraw 
la lade. Ka jingsneng batai ba Ta dei ha kaba iakynduh 
bad kiba la kham long 'riew tymmen lei-lei, dei hi ruh 
ban da kiar bad kynriah, kum ka jingai burom bad husiar 
namar ka jingkiew ka rta bad tiot met jong ki bad wat 
haduh ban da ai khublei ruh kum ka jingai burom Ta ki 
View tymmen View san. 

I nongthoh i sneng ruh kum ka akor Taid haba dei ban 
kiew artet - kata ha ki lynti thiep ne sharing ki nongiaid 
kiba kiew, ki dei ba kin kiar ne kynriah Ta kiba hiar arsut. 
Ka daw ka lah ban long ban ym Ta tyngkhuh bad kham 
stet Taid uba hiar arsut ban Ta uba kiew artet. 

I nongthoh i da pynbud jingsneng pat u nongTaid bym 
kit jingkit hala met ba la pynkit da ka ktien ‘Taid suda’, ki 
dei ban kiar ne kynriah la kiew artet ne hiar arsut Ta kito 
ki nongTaid kiba kit jingkit jingbah. Ka daw ka long ba ka 
kham pynsuk pynkloi Ta uba Taid suda - ne khlem kit 
jingkit ban kiar ne kynriah ban Ta uba kit jingkit jingbah. 


44 



I da pynkut jingsneng ha ka akor laid, akor leng ban ym 
leh sarong ne sngew meng ha ka jingleh haba laid ba leng 
ban da pynkiew jinglong mynsiem ha ka jingpyrkhat lem la 
ki para nongYaid ban Tabit Tabiang markyiliang ha lynti 
syngkien. Ka daw kaba i ai, ka long ba ha ka longbriew 
don shibun ki jingVakynduh kiba pynkylla jingim, jinglong 
jingman kumta ki jingsngew meng bad leh sarong ha ka 
akor laid akor Yeng ka lah ban pynkylla khongpong Ya ka 
jinglong tip briew bad ban da leh da ka akor bad kup la ka 
burom ha ki jingleh jingkam. Dei ban don ka jinglong 
mynsiem jong ka pyrkhat lem Ya kiwei ruh, lym kumta, ngi 
kylla la ka jinglong ha ka longbriew kum uta ne kata u bym 
pyrkhat Ya ka bit ka biang ba mar kyliiang jong ki para briew 
bala pynkitjingmut ha ka ktien ‘jaih nep’ kum ka jain ba la 
kyntait na ka phong ka kup, kaba bit ban pyndonkam tang 
ha kaba suh nep kup thiah ne siang thiah. 

Ki Jingmut ki ktien: 

tur pyrshah - ban Yaid markhmat pak ne tur kynsan phak. 
leh pharshi - ka jingleh pyntam kaba pynpaw sngew meng, 
sngew khraw Ya lade, kum ban pynsngew leh heh leh meng. 
kiew artet - ki nongYaid ba hap kiew thiep ne lynti shar- 
ing ba riat. 

kiba arsut - ki nongYaid ba hiar thiep ne lynti sharing. 
Yaid suda - ba Yaid tang ka met khlem jingkit jingbah. 
hangamei-hangapa - ban sngew meng jingsngew bad 
Yaid sarong kum ban pynpaw jingleh ha kiwei, ba tang 
manga u ne ka khun i me i pa ne ym don u ban khamtam 
ban Ya kaba nga long. 

XVI 


"Haba wankai ki ’riew tymmen ha la Ying, 


Kynmaw ho khun pyrsa shyrang-kynthei.” 

Da kane ka jingsneng ba khathynriew, i riew tymmen, 
Radhon Singh Berry Kharwanlang, i buh ka sneng pyni 
akor jingleh jingkam, kat kum ka akor Khasi ba la ju 
long, ju don haka por longbriew jongi, kaba paw ha ngi 
mynta kum ka jingleh bym salia ne bym shim khia. 

I nongthoh i sdang da kaei ka akor jingleh kaba ngi dei 
ban leh, haba wankai ki View tymmen ha la Ting bad 
shuwa ba kin Veng ban mih noh dei ban ym pynleit thylli 
Va ki, dei ban da pynthep kwai-tympew ha ka Tarong kaba 
ki kieng ha met. Ka ju long ha ka por mynshuwa, ba ki 
briew hangne ka ri jong ngi ki pyndonkam pla da ‘ki 
Tarong’ - kata ki pla thep jingthep ba la thain na ki ksai 
jong u sla sohtrun ha ka jingni jingrew ki thiiew katkum 
ka jingdonkam. Ki long ki pla jar ba don thiiew. Ka daw 
ban pynthep kwai-tympew kumta, ka long ban Toh Ta ka 
jingkyrkhu na u Blei da kata ka akor jingleh ka ban wan 
kum ka jingTohnong Toh kylliang ba na sha lyndet. Kane 
ka jingleh ka pynman ne pynroi ha ka spah jingdon kaba 
la don lupa, kum ka jingkyrkhu namar kata ka akor jingleh 
jingkam. 

Kaba bud pat nangta ka long kawei ka akor jingleh ban 
da shim Ta ki artylli ki kti jong kita ki View tymmen ban 
nguh Ta ki, kum ka jingai burom Takhlad bad ki, kum 

46 



kiba la san la rangbah bad kham shemphang ha ka 
longbriew jongki. 

I nongthoh i batai ruh kumno ngi del ban leh haba wan 
wan lap miet ne wan sah miet ki briew ha la Ying. Ngim 
bit satia ban pynthiah jing-it ja - kata pynshah thngan 
khlem ai ja ai dohkha Ya ki. I nongthoh i da pynkut 
jingsneng ha kane ka Hang Jong ka akorjingleh da kaba 
kdew pyni jingsngew ba kine ki jingleh jingkam kum ka 
akor briew ki long kum ki jingai burom Ya la u Blei 
Nongbuh Nongthaw ban ym shah jop ne shah synshar 
ha ka jinglong bynnud jingai, namar u Blei uba tip bad 
Yohi un nang pyndap pat ha ka kamai ka kajih ba la pynkit 
ha ka ktien ‘dhorom Blei’. Ka long ka jingleh para briew 
kaba kiew pat sha ka jingtip bad jingiohi ka jong u Blei 
na uba baroh ki jingkyrkhu ki wan, 

Ki Jingmut ki ktien: 

pynleit thylli - ban ym ai eiei ne pynthep kwai ha pla 
kieng. 

Yarong - ka pla kieng Khasi, ba la thain thiiew kum ki jar 
na u sla sohtrun. 

man spah-man pheu - ban nang roi nang man ka kamai 
ka kajih. 

nguh arti - ka rukom khublei Ya khlad bad i ’riew tymmen 

ba wankai ha la Ying shuwa ba kin mih leit noh, da kaba 

shim Ya ki kti jongki bad pyndei ha la khlieh ba la pyndem 

kum ka jingburom. 

lap-miet - wan sah miet ha la Ying. 

jing-it ja - pynthiah khlem ai ja - ai dohkha. 

sang - ka akor jingleh bym bit bym biang eh. 
dhorom - ka jingleh Ta ki para briew kum ka jingpynleit 
burom sha u Blei kaba mih na ka akor briew ba biang 
naduh khmat ki briew haduh khmat u Blei. 

Tu sang ho - loh sang ho - kaba mut ne thew ba sah 
ka jingleh jingkam kiba ang kum ki jingleh klet leh lait 
para briew, kiba u Blei u tip u Yohi. Kum ka akor jingleh 
bym Yadei hukum, bym shong hok bad bym 
pynsngewbha Ya u Blei. 

XVII 


“Haba leh let leh lait mano-mano, 


Ba Tu kit pap bad ba sangsot maiblei.” 

Da kane ka jingsneng ba khathynniew, i riew tymmen, 
Radhon Singh Berry Kharwanlang, i buh ka sneng pynl 
kum ka jingpynkiew jinglong ba bha ha ka longbriew 
kum ki Khasi I buh Ta ka phang ha ka khep ne bynta 
jong ka jingbakla para briew kaba lah ban long ka jingkiet 
bym kynmaw ne jingleh lait ne bakla na kaba dei hok 
ban leh. Lada don ka jingiasngewthuh jingmut hapdeng 
uba leh bad shah leh bad ka jingiamap, ym dei shuh 
ban buhnud - kata ban sngew shun Ta uba leh klet ne 
leh bakla, dei ban ym kynrnaw shuh ha la ka jingmut ba 
kan sah ka jingTadei para briew ha la ka akor ktien ne 
akor jingleh jingkam kum ka jingiamap ba mar kylliang. 
Dei ban pynkut pynwai noh Ta ka jinglong Tashun kaba 
mih na kata ka jingleh. Ym dei ban long Tai sah Tai don 
ha kata ka jingTashut bad sngew shun ha la ka jingmut, 
jingsngew kum ka jingpyneh kuman jingsngew kiba ki 
ktien 'dukhi-dukhaif ki thew. 

I nongthoh i batai ruh ba ka long bym bha ban kwah tip 
khyllah Ta ka kam jong kiwei pat ki briew, namar kane 
ka jingtip ka pynlong sniew jingmut jingpyrkhat ha uta 
uba kwah tip shaphang kito ki briew bad ka pynlong 
syrwa jingmut lehnohei kiba ‘ki ktien sniew bad thala’ ki 
kdew. Ym dei ruh ban pynlong jingmiien ha la ka akor 

jingleh jingkam ban rkhie beifi Ta kiwei pat ki para briew. 
Da kaba leh kumta, ka pynioh la ka jinglong kit pap ha 
uta uba leh katba u dang im dang sah ha ka longbriew 
ha ka pyurthei namar ka rhie bein jong u ne jong ka. I 
nongthoh i sneng bad hikai akor jingsngew shemphang 
ka jingTadei bad kite kiba duk ba thngan, ki bym biang 
ka khih ka kamai ban don mynsiem sngewlem sngew 
synei kum ka jingpynkiew Va ka akor longbriew, ha ka 
jingTadei briew. I da batai hi ruh ba kiba leh kumta, ki kit 
pat ha lade kum ki jingleh ba pynsah-ang ha khmat ka 
sot- ka jingshisha kaba ha khlieh tarn bad ka bainong 
ka long ka jingmai jingdumokjong u Blei kum u Nongbuh 
bynta sam bynta. Tam tang ka leh hok mut hok bad leh 
Ta kaba dei da ka akor kum ki briew. 

Ki Jingmut ki ktien; 

leh let-leh lait - ki jingleh ba la kum klet Ta kaba dei 
ban leh bad kiba leh bakla na kaba dei ban leh. 
buhnud-buhtien - ban da pun ha la ka jingmut bad 
pynmih pat ha ki ktien 

la mane - la sngewthuh bad pdiang ba la klet la bakla. 
latang - Ta suk noh. 

kynthet dukhi-khait - ban pyneh dohnud bad kuman 
jingsngew bad Tai sah ha ka jing'tashun. 
tip kynsha - ka jingtip ba kham pher kham khyllah 
shaphang kiwei. 

ka sniew - ka thala - ka thew Ta ki jingpyrkhat ba 
pynsniew Ta ka jingmut ban pynsyrwa kiba khate noh 
na ka mut bha mut hok shaphang jongno-jongno. 

marmlien - pynmiien ha la ka jinglong. 

kit pap - pynkiew Ya ka jinglong ba sniew ha ka 

longbriew. 

sang sot - ki akor jingleh kiba pynlong ka jing-ang ne 
jingbym Ya soh bad ka jingshisha ba ha khlieh tarn - ka 
sot. 

maiblei - ka jingmai ne jingdumok ka jong u Blei. 
ba sangsot maiblei - ka jingleh ban pynwan ne pyn- 
sa jing-ang ka jingfasoh Ya dei bad ka sot, kum ka 
jingshisha, ka bym lah ban kylla da kumwei pat ne ban 
ai sakhi da kumwei kum ka jingshisha ba ha khlieh tarn 
bad ka jingmai ne dumok ka jong u Blei kaba khlem 
pynshong Ya ka hok ban da tieng Ya u Blei. 

XVIII 


“Wat ju peit shin eh Va ka spah ki brieu, 


Ha ka kamai long byrsieh long byrnai.” 

Da kane ka jingsneng ba khatphra, i riew tymmen, 
Radhon Singh Berry Kharwanlang, i buh ka jingsneng 
pyni shaphang ka spah Jong ki briew, ka thok ka shukor, 
ka aisut tyngka bad batai kaei kaba ngi dei ban leh ha 
kane ka bynta. 

I nongthoh i khang pyrshah ban peit shin - kata ban 
peit bniah bad tynjuh Ta ka spah kiwei. Kum kata ka 
Jingpeit ka pynioh Ya ka JingYalam bakla bad pynkyntei 
Ya ka pyrkhat ba sniew bad bym bha ha uba leh kumta. 
Ym dei hi ruh ban Yalap Yapur Ya ka jingdon spah Jong 
kiwei, namar kum kane ka akor kren khana bad Yalap ka 
pynmih ne pynlong ka jingkwah jingthrew kaba pynkylla 
tuh wat haduh ban pynYap briew ruh khlem don 
jingsngew sheptieng shuh. 

I nongthoh i khang pyrshah ban kren thok bad leh shukor 
ba ka pynYoh Ya ka long sang bad sah pap ym tang para 
briew hynrei haduh khmat u Blei uba Yohi lut Ya kata ka 
jingleh ba sniew jongngi, wat la ngim Yohi Ya U. 

Kaba bud pat ka long ka kam pisa kaba Yadei bad ka 
jingaisut tyngka kum ban kamai Yohnong na ka. Ym dei 
ban pynmiien jinglong ha ka aisut - kaba mut ban ai 
kylliang pisa tyngka da kaba shim suit ne kheih dor 
Yohnong na ka tyngka ba la ai kylliang, kaba la long lupa 

ka ram kaba u shim u hap ban slew, khamtam haba la 
don ka jamin buh bynda da ka ksiar ne jaka, kum ka 
jingpynskhem ba lah ban shaniah bad ban lait na ka 
sha thok ne ban shah leh shukor. I da sneng pyntieng 
jingsngew bad batai ba ka tyngka sut ka bam kynrang 
khyrwa khyrwit kum ka jingbam ngem Ya ka kamai kajih 
kaba belt ba hok. La pynbud jingbatai shuh shuh ba ka 
tyngka suit bad ka tyngka Tathong ha kaba Yalehkai kum 
ka jingkhalai ym bit ban pynYakhleh bad ka tyngka ba 
Yoh da kamai jaw syep ba la pynlut bor. I nongthoh i da 
pynkutjingsneng da kaba batai ba ka jingYohnong na ka 
aisut bad ki kam lehkai byrngia lut por kum ka Yakhalai 
ki pynjakhlia bad long byrnai - ki bam suki-suki khlem 
tip bad sngewthuh Ya ki jingkynshew ba belt ba biang 
jong ka kamai jaw syep kum u khhiang byrnai ba bam 
Ya u jingthung na poh ramew bad khynra pynsyrwa 
syrwut. 

Ki Jlngmut ki ktien: 

pelt shin - ka jingpeit ba bniah bad tynjuh. 
wat shukor wat thok - ‘thok’ ka Ya dei ha ka ktien ka 
jingkren katba ‘shukor’ pat ha ka jingleh jingkam. 
ai suit - ka mut ban kheih ban shim Yohnong halor ka 
tyngka ba la ai kum ka jingshim kylliang shipor. 
marmlien - pynlong jingmiien ban kamai da kaba aisut. 
bam krang - kaba bam suki bad buhrieh na ka jingiohi 
hynrei kaba khynra napoh ban pynkyllon Ya ka long spah. 
khleh - ka thew ban buh ne kynshew Ya ka Yohnong na 
ka sut bad kaba tarn na ka kamai umsyep ba hok. 

tyngka Takhalai - ka jingioh na ki kam byrngia pynlut 
por ban sngewtynnad ha ki jingiakhalai 
long byrsieh - ka jinglong bym khein ne hiew kyntang 
la ka kamai kajih kaba loh da kaba jaw umsyep bad 
pynlut bor. 

long byrnai - ka jinglong synva lut phut ha ka jinglut 
kum ba bam ngem napoh napoh kumba bam ’niang 
byrnai Ta u jingthung napoh khyndew ban pynduh 
pyndam ba un sei un san. Kumta ruh ka tyngka Vohnong 
kum ka suit ha ka jingairam ai shah bad ka Yohnong na 
ka Takhalai ki bam Va ka jingkynshew na la ka kamai hok 
jaw umsyep lada pynVakhleh lang Ta ki. 

XIX 


“Va kaei-kaei ka Voh-ei wat kmen, 


Ba ka MeMong-spah ka kynshi ka tep-dpei.” 

Ha kane ka jingsneng ba khatkhyndai, i riew tymmen, 
Radhon Singh Berry Kharwanlang, i sneng kyntu 
shaphang ka ioh-ei, ka kit ram- kit shah, la ka jingTakajai- 
majia shi tnga-shi khun bad ka rukom buh lyngkrang- 
lyngkreit Ta kiei-kiei. 

Ha kaba Tadei bad ka I'oh ei shim-ei, i nongthoh i batai 
ba ym dei ban kmen. Ka daw ka long ba kum kata ka 
jingVoh bad jingshim Ta kaba kum kata, da kaba Yoh-ei 
shim-ei, ka pynsynwa bad pynlut phut pat Ya kaba la Yoh 
la don na lade. Ka pynhiar pynduna suki-suki, khlem 
sngewthuh kumno ka mih ka leit. 

I nongthoh i sneng kyntu ruh ba ym bit kit ram kit shah, 
kum ka jingpynmiien jinglong ha ka jingim, jinglong bad 
jingleh. Ka jingbymiah pynkhuid ha kaba siew Ya ka ram 
ka shah kaba shim ka wanrah Ya ka khang thang-khang 
ring, kum ka jingdawa ban sait ban pynkhuid da kiba im 
ba don jingiadei ba jan bad uta uba shah ram ynda u la 
Yap. Khang thang-khang ring ka mut bym shah thang Ya 
ka met Yap, uba kit ram da kiba ai ram, kum ka jingdawa 
siew bad sait Ya kata ka ram da kiba Yadei Yajan bad u, 
kum ka jingpynbor. I nongthoh i da sneng pynbud ruh 
ba haba shim ram ym bit ban shim kabu ne shim lad 
ban ym siew Ya ka, ba long kumba pynduh pynsep Ya ka 

55 



kynshew kyndiap jong kiwei, kiba la lum shitom Va ka. 
Ym don lad da kawei pat lait tang ban slew belt Ta ka ba 
kan khuid bad kane ka bud la phi dang im dang sah ne 
wat haduh ba phin da Tap kum kata ka khang thang- 
khang ring. 

Ha ka jingTadei shi tnga-shi khun, ha ka long Ting long 
sem pat i nongthoh i sneng pyni ba ym bit ban Talong, 
Taim tang ha ka Ta kajia-majia, ban Tashong Tasah da ka 
jinglong leh samsia - kaba thew ne mut ka jingpynpaw 
dur khmat peit dom peit bitar iwei Ta iwei kum kiba Tashun 
Tapen. Ka jingmih na kane ka akor jinglong jingleh ka 
long ba ka Lukhimai kam ju synran ne bud, Ta ka dap ka 
biang, ka pahuh ha ka thied ka pet, ka bam ka dih ha 
Ting ha sem. Kawei pat ka ktien ba ki shait Taiap Tapur 
ka long ba ka kajia-majia shi tnga-shi khun kaba long 
rukom ha ka long Ting long sem ka long kaba ki ju ong: 
‘ba ka phet ka ja ka dohkha’ - kaba mut ba ym don 
jingdap jingbiang khiem Takren Ta ka pahuh pahai. 
‘Lukhimai’ - ka mut ka nongpynkyrsei Ta ka dap ka biang 
ha Ting ha sem, ha kaba ka iongTing longsem ka long 
kaba shong suk shong sain bad ba synshar ka 
jingsngewthuh iang bad ka jingiabeit. Ka ktien ‘Atiukhi’ 
- pat ka ai Ta ka jingmut kum ka IongTing longsem kaba 
la synshar da ka jinglong pynmiien ban long kuman 
jingsngew, khiem don jingTasngewthuh jingmut bad 
jingTabeit Iang ha kaba pynTaid Ta ka Ting. Kane ka khate 
noh Ta ka shong suk shong shngaifi jong ki long khun 
long kti. Ym don jingsngewbit sngewbiang satia. 
Khatduh Tawai, i nongthoh i sneng pynkut ba ym dei 
ban buh lyngkrang-lyngkreit - kata ban phriang shane- 

shatai Ta kiei-kiei ha la poh Ving poh sem, ban da tap Va 
kiba del ban tap ban ym pynsaphriang made! mata ha 
ka rukom buh. Lada ka akor jingieh ha kane ka liang ka 
long bym itynnad bad bym bha, ka wanrah la ka 
jingsneng pyntieng ba ki jingkyrkhu u Blei ha ka long 
spah shorn spah kim wan satia ha kum kita ki longiing 
longsem. Ka wan tang ka jingshah i bein bad jingduh 
kyrkhu lehnohei kum ban top da ka jinglong suda bym 
biang kum u dpei ding bym lerkam ei-ei shuh ban theh 
khalah sha thiiew sboh, thep niut. 

Ki Jingmut ki ktien; 

loh-ei - ka jingioh bym hap siew dor eiei. 

Nongkhulua - ka mut nang khynra - ban pynhiar Va ka 
loh ka kot, ka kynshew kyndiap ha ka iiang ka kamai- 
kajih, ka iongspah-ka longphew, kumba bam ngem 
khiem Vohi no sngewthuh. 

kit ram-kit shah - ka jingshim kyliiang pisa tyngka, kaba 
pynlong Ta uba shim katba ym pat siew, uba kit ram bad 
uba kiwei ki shah ram ha u. 

khang thang-khang ring - ka jingbymsiew Va ka ram 
pisa da uba kit ram kit shah ka bud Va u haduh ba un da 
Tap, kumba ka paw na ka jingshah khang ban thang 
bad ring Va u, ha ka niam Tap lymda kiba ha Ving kim 
pyndep ban siew para ba im, kum ka jingdawa sait ne 
pynkhuid Va ka ram ba la shim da uba Vap. 
thap-kabu - kaba ap ne kdong Va ki lad ki lynti ban lait 
ha kaba siew ne pynkhuid Va ka ram. 

La lawei - ha ka ban wan. 

ha bynriew - katba dang sah ha ka longbriew; katba 
dang im. 

Yai Va kajia - pynlong jingmiien ban Ya kajia-majia da ka 
ktien ne ka kam ne ka jingleh, kum ka jinglong. 

Ya shong samsia - Va shong Ya sah da ka jingVapeit 
dom peit bitar khlem kren iwei Ya iwei. 

Lukhimai - ka mut ka jingkyrkhu kyrdoh u Blei kum 
ka blei jong ka dap ka biang, ka pahuh pahai ha ling ha 
sem, kum ka nongbud nongrap ban pahuh bad tarn 
kynshew. 

Atiukhi - ka jinglong kuman jingleh jingkam bym don 
jIngYasngewthuh jingmut bad jingiabeit lang ha Ying ha 
sem kaba khate noh Ya ka suk ka sain, ka dap ka biang, 
ka shong shngaih shong suk ha Ying ha sem, kum shi 
tnga shi khun. 

lynkrang-eit - ka mut lyngkrang lyngkreit, kaba ai Ya ka 
jingmut Ya ka rukom buh Ya kiei kiei hapoh Ying kaba 
phriang shane shatai khlem lum shi jaka bad khlem da 
tap da da. 

kynshi tep dpei - ban shah bynthiew i beih ban da duh 
noh Ya ka jingkyrkhu long spah long phew bad duh bad 
sep kum u dpei ding bym lerkam shuh. 

XX 


“Wat ju ieh klop-klop ia ka jongno-jongno, 


Ba ka ing ka’m Veng d’la ka hok nylla.” 

Ha kane ka jingsneng ba ar-phew, i riew tymmen, 
Radhon Singh Berry Kharwanlang, i buh Ta ka sneng 
pyni kaba Ta dei bad ka akor jingleh jingkam kat kum ka 
pyrkhat Khasi, kaba la pynshong ha ka mut hok Ieh hok. 
I sneng pyrshah ban Ieh klop. Kane ka mut ka jingleh 
ban kam ei lane shim-ei Ta kano-kano ka bym dei la ka 
jong. Lane ban ym pynphai Ta kaei-kaei kaba la phah 
pynbuh da ka jingsngew shaniah, ban kam ei kum la ka 
jong, kaba la pynkit jingmut ha ka ‘Ieh klop’, kum ka 
jingbymiong trai ha kata ka tiar ka tar, pisa-tyngka, jaka- 
puta jongno-jongno. Katba ‘Ieh klep’ pat ka thew ka 
jingleh kum bym tip, bym sngewthuh Ta kano-kano kaba 
la don jingtip kaba tikna ka bym dei hok la ka jong ban 
klep ne khur sha lade. 

Ym del ruh ban pynmiien jinglong ha kaba Tapan ei-ei 
na Ting jong kiwei ba la pynkit jingmut da ka ktien ‘Tai- 
Tapan’, kaba thew ban long mlien ha ka Ta-pan. Dei ruh 
ban hikai Ta la ki khun ki kti ban pynroi pynsan Ta ka 
akor jingleh jingkam ban ym shim jingbam na kat kiba 
tyrwa ban ai; khlem da sngew dei ban shim. Kane ka 
long ka bym Tadei bym Tahap bad ka jingleh kum ka 
akor. Kane ka pynbakla ha ka jingsan bad jingkiew jong 
ka akor longbriew. Kane ka pynmih ruh Ta ka jingshah 

peit bisharakor ha kiwei pat, na ka jingleh jingkam kaba 
paw shabar ha ka jingVohi jong kiwei, ba la pynkit da ki 
ktien ‘pau-pen-ryngkew’. Kine ki kyntien ki ai ia ka 
jingmutjong ka jingpyniakap ne pynsyriem ia uta u tynrai 
theid soh pen uba ka bynta ba shalor jong u, ka shong 
ha sla khyndew ba lah ban Yohi Ya ka; kumba ban Yohi Ya 
ka jingshim jingbam kat na kiba tyrwa, khlem del ban 
shim. Kane ka pynshong kynrong noh Ya ka akor jingleh 
ban ym san ne heh naduh tynrai kumba del ban long, 
ban man, ban sei. Kane ka jingpynmiien khlem hikai ka 
pynpoh dor noh Ya ka akor longbriew haduh kin da heh 
da san. 

Nangta pat i nongthoh i ai jingbatai ba Ya ki jaih rim jong 
kiwei pat ki briew bad ki dieng Ying rim jong ki briew ym 
ju wallam bad Yakhleh ha la poh Ying poh sem ba ka lah 
ban wan jia kaba sniew kum kaba pynphong ne wan 
sieh ha la Ying la sem Ya kaba sniew ba kan shong. Kane 
ka wallam ruh Ya ka jinghiar jingnoh jong ka long jot ha 
ka jing-i-phuh ka Ying ka sem kum ka jingsngew rem 
sngew lip da kita ki jingwanrah wan rong. Lane ki lah 
ruh ban pynkiew Ya ka jinglong bym khuid bym suba, da 
kumba wan pyntah pynkyllan, pynkup pynphong da ki 
jingsniew ba khyllah, ba sngew phieng ba la pynkit ha ki 
ktien ‘ka tyrut ka smer lai pheu kynsha’, kiba ym ju kham 
jia koit, lada leh sumar ban husiar ha kaba leh ba kam. 
Ka da pynpaw ruh ba Ya ka Y1ng ka sem dei ban shna 
bad pynYeng ha kata ka bhah ka bynta kaba lah bor hok 
ban pynYeng Ya ka. Kumta ki Khasi ki niew ki kheih ba 
ka long bym bit bym bha ban tei ne shna Ya ka Ying da ki 
dieng rim - dieng jong kiwei ki Ying ki briew. 

Ki Jingmut ki ktien: 

leh klop - kaba shim ei, kam ei Ta ka jongno-jongno, 
khlem long trai da kaba hok ne jinglong trai hok. 
leh klep - ka jingleh kum bym tip bym sngewthuh ia 
kano-kano kaba tip ba sngewthuh bha kum ban klep ne 
khur sha lade. 

Vai-Ya-pan - kaba mut ban long mlien ha kaba Ya pan ei- 
ei na Ying ki briew, khlem da leit theid kumba dei ban leh. 
pau pen ryngkeu - ka Yeng kum 'paw pen ryngkew’ - 
kaba ai Ya ka jingmut Jong uta u soh pen ne soh khlaw, 
uba u tynrai soh thied jongu ha ka bynta ba shaneng ka 
paw ha sla ramew ne khyndew. Katba sharum pat u 
sah hapoh ramew. La shim pynkap ne pynsyriem na ka 
jinglong une u soh khlaw ba hap tih ha ka jinghikai, 
pynheh, pynsan akor ha ka longbriew naduh dang lung 
da khie, dang jem ka mon. 
shong byrsieh - shong jakhlia, shong sniew. 
noh-Jot - noh-rem - ka jinghiar ka jingiphuh i phieng 
bad jingitynnad kumba pynrem pynlip. 
ka tyrut-ka smer - ka jingpynkiew ha la Ying la sem da 
kiei kiei ki bym khuid bym suba kumba wan sieh wan 
kyllan ne pynkup pynphong da ki jingsniew ba khyllah 
bad sngew phieng ba har jait. 

hok nylla - ka ai Ya ka jingmut jong ka jinglah bor kot 
bor ban pynYeng ban shna Ya ka Ying ka sem da ki tiar 
kiba khuid ba suba bym ia khleh kum ki dieng ilng rim - 
ba la shim ne theid na kiwei ki Ying jong ki briew. Namar 
kaei-kaei kaba lum ba kynshew da ka jinglah bor kot 
bor jong u briew uba da jaw syep bad leh tyngkai, ki 

long kiba khuid ba suba, ki ban sah ban neh lyngba ki 
jingleh hok kam hok kum ka kamai hok. 

Ba I’u pau pen rynkeu - ba loh paw pen ryngkew - 
kata ban pynpaw ne pyni tang Ya ka ban shat Yohi shabar 
kum ka jinglong ne jingleh, katba hapoh pat ka long da 
kumwei ha ka jinghikai akor ha kiba dang lung dang sei 
longbriew. 

XXI 


“Wat ju mlien kylla, shuh la ka juban, 


Im Yap ka khun jongno, tang wat leh pap.” 

Ha kane ka jingsneng ba arphew-wei, i riew tymmen, 
Radhon Singh Berry Kharwanlang, i ai jingsneng pyni 
shaphang ka akor jinglong ba ngi dei ban bat ban bud 
ha ka longbriew shimet marwei ban tei ban pynioh fa ka 
jingshaniah jong ki para briew, para bynriew 
I nongthoh i sdang da kaba maham ba ngim dei ban 
kylla la ka juban. Kaba mut ba shisien ba la kular dei 
ban da pyndep ha ka jingleh da ka kam. Shisien ba la 
pynmih ha kaba kren da ka ktien ka dei ruh ban da paw 
da ka kam, la ka long kaba eh kaba shitom katno katno 
ruh. Lada ngi la kohnguh ban leh fa kano kano, ngim 
dei ban kylla da kaba kyntait pat hadien, ban ym leh ne 
pyndep. Dei ban bat fa la ka jinglong hok haduh kaba 
kut ba khadduh da ka ktien ha ki kam ban pynskhem 
kum ka jingpyndep. Kane ka pynlong fa u briew ne ka 
briew, kiba lah ban shaniah da kiwei pat. 

I nongthoh i da khang pyrshah ruh da kaba ong : ‘wat ju 
thorn la ka kular’ - kaba mut ne thew kum ka 
jingpynkhein ia kaba la ong ne kren, ba long kumba iuh 
Ta ka. Long katba long, jia katba jia kumba la khlei ka 
ktien dei ruh ban pyndep ha ka kam. Kaba fadei bad 
kata ka jingkular. I da buh ruh fa ka jingong, ‘Ha ban da 
ngam u kynphad per u nar’, kaba mut ne pynkyntiew 

jinglong sngew khia, shim khia jong uta uba kular. Kum 
ban pynshai bad ban pyntikna ba ym ju don sot ban ngam 
u kynphad bad ban per u nar lada bret ha urn. Kane ka 
long ban kyntiew jingsngew ha ka jingshim khia bad 
sngew khia ha u nongkular; ha ka ktien bad ka kam kum 
ka pyndep kular ne juban. 

Nalor katei, i nongthoh i sneng ba ym del ban khublei 
kulmar iano-iano khlem dei rukom ba long kum ba khot 
pynban Ta ka jingtim ne bym wan kyrkhu halor kita kiba 
shah khublei. I nongthoh i ai jingbatai pynshai ruh ba 
shisien ba la jiah burom kata bym burom shuh da ki para 
briew la kheih hormot, kata ym don shuh ka jinglong khuid 
ha ka longrynieng, ka ktien, ka jinglong hok balah ban 
shaniah da kiwei bad ka jingburom da ki para briew. Kane 
kam ai jingsuk ha ka jingmut jingpyrkhat haduh ban da 
Tap ne leit ka mynsiem; kumta la pynkit ha ki kyntien ‘kheih 
hormot’. Kum ban kham pynshai ha kane ka liang ka 
jingong ne jingkren la pynbud kum 'suk jiah mynsiem ia 
jiah burom’ ne 'lah kaba Tap noh ban Ta kaba jiah burom’. 
Kumta ha ka longbriew ka long ka khun ne ka jingTaleh u 
briew ne ka briew ban da kren da leh da ka akor bad kup 
tang da ka burom hala ka longrynTeng bad ban ym leh ha 
kaba rieh Ta ki jingleh bym bha bym hok ki ban pynlong 
pynsah pap ha khamt u Blei, u ba long ma U, uba tip bad 
iohi bad tarn tang ka Hok ha khmat jong u. 

Ki Jingmut ki ktien: 

ka juban - ka jingkular ha ka ktien ne ka jingong. 
ta eh ne la tan - ka thew ia ki kam kiba shitom, la ha 

ka bor met ne jingToh ne jinglut por ban pyndep Ta ka 
kular. 

la kohnguh wat kyrngah shuh - ka mut ban ym kylla 
ktien ne ban ym leh Ta ka kam kumba la kular. 
thorn la ka kular - ka mut kaba Tub ne kyrdem da lade Ta 
la ka kular da ka kylla ktien khlem pyndep jingleh Ta ka. 
ngam u kynphad per u nar- ka thewTa ka jinglong skhem 
bad Taineh ha ka ktien ba la khlei kum ka kular ne juban. 
Long katba long jia katba jia ban pyndep hok Ta ka, khlem 
kylla ktien ne ai daw da kumwei, namar ka long ka sot ne 
jingshisha ba ym ju ngam u kynphad ban per u nar, kum ki 
mar ba sting bad ba khia lada bret ha um. 
khublei thala - ka jingaiburom ba klumar, khlem dei 
rukom ban da pynshong khia jingleh. 
jingtim - jingbymwan jingkyrkhu. 
jiah burom - duh jingniewkor kheih kor na ki para briew. 
khein hormot - ka jingbym don shuh ka jinglong khuid 
ha ka longrynTeng, ka ktien, ka jinglong hok ba lah ban 
shaniah da ki para briew, bad ka jinghiew bad kyntiew 
burom da ki para briew. Kine ki wanrah Ta ka khein 
hormot ha u ne ka briew. 

Im Tap ka khun jongno - ka mut naduh dang im ban 
da Tap u briew ne ka briew kiba kumno kumno ruh ki 
don ka jingTaleh Ta khun tyngeh ban da leh da ka akor 
ha ka ktien bad jingleh jingkam ban Toh kup burom na la 
ki para briew ha khamt ka pyrthei. 
tang wat leh pap - kine ki ktien ki mih kum ban batai 
pat Ta kiei kiei ki jingleh barieh jongno-jongno kiba tang 
u Blei uba Tohi, u ba tip bad uba leh ha bym Tohi ki briew. 
Ki long ki jingleh ba sniew, kiba pynsah pap Ta u briew 

ha khmat u Blei bad pynthut Ta ka jingiadei kum ka leh 
pap, sah pap ha khmat ka hok bad jingshisha. 

La’m - lym da. 
wl - shisien. 

XXII 


“Wat ju peit itynnad Vano-Yano, 


Kim shym mon hi hynrei da ka mon Biei.” 

Ha kane ka jingsneng ba arphew-ar, i riew tymmen, 
Radhon Singh Berry Kharwanlang, i ai sneng kyntu ha 
ki kam kiba Yadei bad ki kam i shoh i lup samla kynthei 
shynrang kaba ju don ha ka longbriew manbriew. 

I nongthoh i da sneng kyntu Ya baroh kynthei-shynrang 
ban ym peit ha ban da shoh i ngab i bang Yano-Yano, 
khlem da tip ne kylli pyrthew Ya ka jait ka khong bad ban 
da niew da khein Yoh don ka jingYasang ha ka poikha 
shong kha. Dei ruh ban da thew da woh la ka jingYakren 
Ya khana ha kane ka liang da u shynrang ne ka kynthei. 
I nongthoh i da khang pyrshah ban ym rkhie beifi Ya ki 
briew kiba sniew dur, kata ki bym bhabriew ne itynnad 
kumba i beih Ya ki. Kum ka jingpyntieng, i da batai ba 
kum kata ka jingrkhie i beih, ka lah ban rah Ya ka kit raibi 
ha uta ne kata kiba leh kumta. Ka jingmut kaba ka ktien 
'kit raibi’ ka Yeng ; ka long ka jingwan pynbit pynthoh da 
ka akor jingleh jong ka rkhie beih Ya kiba sniew dur ban 
wan hiar pateng pat sha uta ne kata kiba rkhie beih 
kumta. I nongthoh i da batai pynshai shuh-shuh ba kum 
kata ka jingrkhie beih kam da dei eh Ya kita kiba sniew 
dur, hynrei ka long kum ba rkhie beih Ya u Nongthaw 
jongki, kaba thew Ya u Blei, Nongthaw-Nongbuh, uba 
da buh por buh sngi Ya ka jingwan longbriew jongki, ha 

kata ka dur kaba u la sngew del bad sngewbit ba kin 
long. Dei ruh ban da pynwan pynpaw ia ka jingmut 
jingpyrkhat, ba ‘ki sniew dur bapii’ kirn shim mon ne jied 
Va kata ka dur, dei hi ka mon ka jong u Biei uba la sngew 
bit bad sngew dei ba kin kup kin phong kum kata ka dur, 
ha ka jingwan iongbriew jong ka sha sla pyrthei. 

Ki Jingmut ki ktien: 

peit itynnad - peit ha ban da shoh da lup JingTeit. 

■fi kur - ia i kur ne ka jait ka khong. 

Ya-sang - ka jingiakhein shi kur bym bit shong kha bad 
Shi kha na u sohpet kha jong u iongkpa ha kata ka kur. 
r’khie-beih - rkhie bein - kaba rkhie kum ka jingsngew 
i beih ne niew bein Ya ka jinglong sniew dur. 
tang Va u bnai-ka sngi - ka jingbuh por ha ka jingkha 
ne jingwan Iongbriew jong ki briew. 

XXIII 


“Haba Yalap ei>ei lano-iano, 


Phi wat ju marmlien theu-pad sharyntoh.” 

Ha kane ka jingsneng ba arphew-lai, i riew tymmen, 
Radhon Singh Berry Kharwanlang, i buh ka sneng ka 
pyni ha ka akor jingleh jingkam jongngi ki briew. Ka 
phang sneng kaba nyngkong ka long ba lada ngi Yathuh 
Talap ei-ei shaphang jongno-jongno ha kiwei pat, ngim 
bit bad ngim dei ban da kdew ne pyni da ka kti, Ya kito 
kiba ngi Talap lane Yathuh. Lada leh kumta, kan pynmih 
ka jingsngew rem ha kito kiba shah Talap ne Yathuh - 
kum ban Toh daw pynsngewsih ha kata ka jingkdew kti. 
Kane ka akor jingleh, ka lah ban pynkiew jingsngew 
haduh ba kin da nud ban ai mudui-phirat, ha kata ka 
jingshah kdew kti; kaba mut ban ai jingujor ha ki bor 
bishar-synshar. Kata ka jinghiew ne jingleh da kaba kdew 
kti, ha ka jingTalap, Yathuh ka lah ruh ban wanrah Ya ka 
jingjem rngiew kaba lah ban pynpang Ya ki, wat haduh 
ban pynYap kloi Ya ki ba la pynkit jingmut da ki ktien - ‘ka 
rta ka shibit’ - kata ka pynjan pynkloi ba kin Yap. 

Kawei pat ka bynta jong ka phang sneng ka long kum 
ka nuksa ne pyni nongmuna ba ym ju niew Ya ki khlur ha 
bneng ba long sang ne bym bit. Ka daw ka long ba ym 
don ba lah ban leh Ya kane. Lada don ba lah ruh, u 
nongleh u sah ha ka Yap-ang; kata un ym lah lano-lano 
ban pyndep bad kata ka jingleh ka pynsah Ya uba leh ha 

kajingshah rkhie bein ha kiwei pat. Ka jingmut jingthmu 
jong i nongthoh ka long ban ai jinghikai bad jingbatai 
pynshai ban ym leh I'a kano-kano kaba sha palat bor 
lada ka bor met ne bor pisa, kaba la pynkit ha ki kyntien 
‘kit kyrdoh’ - kaba mut ne thew ba uba leh un ym lah 
ban shan ne kyrda ha kata ka jingleh, kaba u mut ne 
thew ban kit ban pyndep. Ym dei ruh ban pynmiien 
jinglong ban leh kum kine ki jingleh jingkam kiba palat 
■fa ka bor ban shan ne kyrda. I nongthoh i da buh jingpyni 
jingpynshai ha kane ka liang da ki ktien - ‘theu pad 
sharyntoh’. Kane ka ktien ka ai ia ka jingmut da ka ‘theu 
pad‘ ne ka thew -pad kaba buh jingthew da ka kti kum 
shi khup, shi tda, shi kti bad ‘sharyntoh’ pat ka kynjia 
khhiang bam skaih kaba thew bat da ki kjat jong ka ba 
ha khmat, kumba duwai ha ka por ba ka ap ban kern 
pynTap Va ki skaih ba kan bam. Dei na ki jingleh jong 
kane ka khhiang ba i nongthoh i pyniakap, pynYasyriem 
bad ka jingleh jong u briew kaba palat Va ka bor jinglah 
ne kot kyrdoh jongu. 

Ki Jingmut ki ktien; 

mudui-phirat - ban Va jingujor ha khmat ki bor bishar 
halor ka jingshah kdew kti lyngba ki jingValap, Vathuh 
pynbud nam sniew shaphang jong ki, ha kiwei pat ki briew. 
Jem rngieu - jem rngiew - kata ban jem ban hVar ka 
jinglong ha ka jingdonbok bad eh daw da kaba kern pang 
Voh pang. 

ka rta ka shibit - ka mut ban kloi ka por ka samoi ban 
Vap ne ban khlad na ka pyrthei. 

sah-iap-ang - ban sah ha ka jingbym lah, bym kot bor 
ban pyndep. 

kot-kyrdoh - ban ym lah shan ne kyrda ha ka jingleh 
jingkam kaba palat Ta ka bor. 
mar-mlien - ban Tai pynmiien jinglong 
theu-pad (thew pad) - ka jingthew kum shi kup, shi Ida. 
shi kti ha ka jingthew jaih ki Khasi ba mynshuwa bad 
pad - ka ksang kti, ka sla kti. 

sharyntoh - ka kynjia khniang bam skaih ba thew kti 
ban pym'ap bad bam skaih, syriem k.im ka thapbawa. 
Kdeu - kdew 
Nieu - hiew 

Theu - kaba thew kum ban pyni. 

XXIV 


“Ka bam ja khlieh khieu del lano-lano, 


Bad ba sang ruh artad ban leh kumta.” 

Ha katei jingsneng ba arphew-saw i riew tymmen, 
Radhon Singh Berry Kharwanlang, i buh ia ka 
jingsnengpyni kaba Tadei bad ka bam ja, ki akorjingleh 
jingkam ha ka por khat ja bad la ki jingbatai halor jong 
ka. 

I nongthoh i sdang da kaba batai ba ka ja khlieh khiew 
dei ban khat ban ai i'a ki rangbah. Ym bit ban iaknieh 
bam da ki kynthei. Lada iaknieh kumta, ki rangbah ki 
kylla long shoh bieit shoh tyndep ha ka main jinglong 
kum ki rangbah ban duh ia ka jinghiew burom ha khmat 
ka pyrthei, kumba shoh-tyndep, kata pynlong byrngia 
klet bieij ban dum buit, dum jingmut ha khmat ka pyrthei. 
Kaba bud pat ka jingsneng akor jingleh jong ki long ba 
ki kynthei ha ka por khat ja, kirn dei ban ieng ne phet na 
la ka jaka shong, hajan khiew ja. Ka jingbatai ka long ba 
lada pyrshah ia kane ka pynthew ba ka akorjingleh ba 
kum kata ka long kumba ai ja Ta u ksew; wat lada ym 
shim mut kumta da ki nongkhat ja. Ym bit ban phai dien 
ne phai lyndet na kiba bam ja ne na u khiew ja, da ki 
nongkhat ja. Kum kata ka akorjingleh, ka pynpawTa ka 
jingleh kumba leh phoi, leh mutlop da ka jingkit jingmut 
jong ka ‘leh syam’, katba ‘lehsa’ pat ka ai Ta ka jingmut 
jong ka jingpynpaw bym don mon ne bym treh ba la 

pynpaw ha ka jingleh, kum ka akor, kaba dei ha kane 
ka liang. Kum kita ki akor jingleh haba khat ja ka long 
ka bym bit bad kaba sang, namar ka pynsah jing-ang 
hapdeng ki nongkhat ja bad nongbam ja, ba la pynkit 
jingmut ‘ba sang’ kum ka akor jingleh ne bym bit bym 
bha. 

Ki Jingmut ki ktien: 

khiieh khieu - khlieh khiew - ka ja kaba ha khileh duh 
jong u khiew ja. 

shoh-tyndep ka pyrthei - ka jinglong shoh klet bieij ne 
byrngTa, ban dum buit ban dum jingmut jingpyrkhat kum 
ki rangbah ha khmat ka pyrthei. 
ai ja ksew - ka jingai ne khat ja ba tang la khat la bi'ang; 
kumba theh ja ban bam u ksew, ka akor jingleh i belh, 
niew bein. 

phai iyndet - phai da dien. 

leh syam - jingleh phoi, mutlop khlem kren. 

ieh sa - ka jingleh kum bym mon ne sngewbha. 

ba sang - ka akor jingleh ba pynsah ang Ta ki nongkhat 

ja bad nongbam ja. 

khieu - khiew. 

Tu - ioh. 
n’u - na u. 

XXV 


“Wat ju marmlien pynlamler ia lade, 


Y’u kin sin pynban u olupula.” 

Da kane ka jingsneng ba arphew-san, i riew tymmen, 
Radhon Singh Berry Kharwanlang, i buh ka sneng akor 
ban ym pynmiien jinglong ha ka akor ktien ban kren lamler 
ne kren Va kaei kaei ka bym shisha, namar kata ka jingkren 
ka pynsahjit jinglong Va uba kren kumta ban pynduh Va ka 
jingshaniah ha u, hadien habud. Ym dei ruh ban Vakajia 
majia, namar kane ka pynmih Va ka jinglehraih ha kiba 
leh kumta, ha kano ma kano ka por ba kirn poi pyrkhat. 
Nangta i nongthoh i buh pat Va ka sneng pyni akor jingleh 
ha ka por bam ja. Kawei ka kyndon pakhang ka long ba 
ym dei ban Vathuh khana ha ka por bam Ja. Kum kata ka 
akor jingleh ka pynpaw ne pynshat ha kiba peit ba Vohi Va 
ka dur ba i sniew bym itynnad. Ym dei ruh ban Vasaid bun 
ktien haba bam ja. Kane kan wanrah ruh Va ka jinglut 
phut ne syrwa ka bam ka sa, namar ym tip sngewthuh 
kdang da uta uba bun ktien bad pynlong jingmiien da ka 
akor jingleh said thma said ktien. U kylla long kum uta u 
briew uba la kyrni ne la mlien dih kynjia, kata uba ka 
rukom leh jong u ka mih namar ba la shoh pynjiah tibriew 
da ka borjong uta u kynjVa, ba la pynshoh bieij jingsngew 
bad khlem sngewthuh Va lade hangno don bad kaei kaba 
dei ban leh. Kumta ki jingmiien Vathuh khana bad said 
bun ktien ha ka por bam ja, ki pynlong Va uta ne ka ta 

kiba la mlien kumta kum u nongdih kynjia pynbuaid shoh 
bieit said bieit. Kane ka jingpynmiien jinglong ka pymoh 
ruh Ta ka jingshah sin sha mgop Ya uba la mlien leh kumta 
u bym sngewthuh kdang shuh ba la pynkit da ka 
jingpymakap ne pynTasryiem bad u ‘olupula’ kaba mut u 
bsein lum uba heh bah heh san ne u 'Len lum, uba bam 
da shong khlem lah khih la Teng bad khlem kdang shuh. 

Ki Jingmut ki ktien: 

mar-mlien - pynlong jingmiien ha ka akor kren ne akor 
jingleh 

pynlamier - ban kren ne Tathuh ia kaei-kaei, ka bym da 

tip shisha da ka jingtip kaba tikna 

i snieu - ne i sniew - pynpaw bym itynnad ha kiba peit 

i kynsha - i khyllah dur na kaba ju long bad ba del ban 

long kumba buh ba thaw u Blei 

ka syrwa - ka lut khlem sngewthuh jinghun, jingdap, 

jingkdang. 

kum uba la dih kynja - u briew uba la pynlong jingmiien 
ban dih Ya u kynja u jingdih ba pynshoh jingsngew tynnad 
jingsngew, khlem tip briew ne sngewthuh ei-ei shaphang 
Ya lade haei don bad aiu leh, ba la wan pynpaw 
jingYasyriem bad u briew uba Yathuh khana said thma ha 
por bam ja haduh ba ym tip kdang shuh. 
olupula - u bsein ba heh bah heh san ne u thien lum 
bym lah khih lah ksar shuh, uba bam sa bam da shong 
khlem sngewthuh kdang shuh bad ring Ya ki mrad da ka 
bor mynsiem ne jingpyrsad mynsiem ban poi shala 
shyntur. 

Tu pau rain - Voh paw leh rain. 

sin - khot da ka kyrteng pynsyriem jingleh haba bam 
bad ki mrad bym tip akor. 

XXVi 


“Wat pyn-ang khoh thyili sha rympei, 


Ne la ka niam ka hima ruh kam del.” 

Da kane ka jingsneng ba arphew-hynriew, i riew tymmen, 
Radhon Singh Berry Kharwanlang, i buh jinghikai pyni 
bad ai jingbatai shaphang ka rukom jingleh kiba Tadei 
ha ka jingpyndonkam Ta ki tiar ki tar kiba ngi pyndonkam, 
ha ka Ting ka sem ba ngi shong ngi sah, ha kaba ngi 
pyndonkam bad kaei kaba ngi dei ban leh ban Toh ka 
jingsngew suk shong shngain bad jingpalei jingmut. 

I sdang da kaba khang pyrshah ban buh ka khoh thyili 
ne bym don ei-ei, ba suda ban buh pyrshah shaphang 
ka Rympei, jong ka Ting. Kata ka karma Ting kaba don 
ka dpei ban sliew ding thang ding, kaba don ha syndah 
jong ka Nengpei. Kum kata ka jingleh ka long kumba 
lah pyn-ang pynplie Ta ka ban snaTap ban wan bam 
pynduh sepei Ta ka Toh ka kot, ka bit ka biang ha Ting ha 
sem. Ym ju dei ruh ban iehnoh Ta u star ne u thri tyllai ba 
kit ha khlieh ban boh sah ha ka jingkit kaba dei bad ka 
khoh, ka byrni ne ka ratab kit dieng, shan met hadien 
ba la pynhiar na ka met. Kane kam wanrah Ta ka 
jingsngew jah thait ha uba kit ne u nongkit. Haba thang 
dieng ha dpei ding ym dei ban thang-shan pyn-ang dieng 
pnat sha rympei Kane ka mut lane ka thew haba thang 
dieng shynrain ne dieng tnat dieng, ym ka dieng thiieh, 
kaba don ki tnat ki tnaw bad pynphai pyrshah Ta ki sha 

ka rympei. Kane ka rukom leh ka wan pynshong pynneh 
Va kata ka ‘sah shongshan’ - kata ka long kumba wanrah 
ka pait ka pra ka jingiong bymman bha, shem bha ha la 
ling ha sem. Ka long kumba pynrung-ang ne pait pnat 
sha ka jingbyrniatylli la ryntih lang ha ka jingYabeit 
labiang lang kum shi Ying. 

Ka sneng pakhang kaba bud pat ka long ba ym del ban 
sah nar-sah juloi ha la Ying la sem. Kane ka mut ban 
pyndonkam ha kaba sah prek ha la poh Ying. Ka daw ka 
long ba 'shong-shan u khyrmet, khyllieng’ - kaba mut 
da kaba sah prek, sah nar ka pynshong bym neh bym 
sah ne bym shan Ya u siej, u thri-met ba la pyndonkam 
ha kaba shna Ying mynshuwa haka jaka u prek. Kane 
ka long ka rukom shna Ying ki Khasi ban ym pyndonkam 
nar ha ka por mynshuwa kaba dang sah ha ka Ying sad 
jong ki syiem Nongkrem haduh mynta. Ha kaba u 
khyrmet u khyllieng u dang Yoh Ya ka bynta. U khyrmet u 
long u siej bah ba jyrngam ba la Yaw bad u khyllieng pat 
ka bynta ba lieh napoh u khyrmet, ba la met la Yaw kum 
u jingteh jingkhum pynskhem, uba eh uba jwat bha ba 
la pyndonkam, katkum ka rukom ha kata ka por. 
Khadduh eh i nongthoh i sneng i bthah ba ka long bym 
bit ban shanYah Ya ka Ying ka sem, ka niam bad ki jingleh 
rukom bad ka hima sima ha ki bym dei para trai shnong. 

Ki Jingmut ki ktien; 

rympei - ka bynta jong ka Ying Khasi kaba don ka dpei 
sliew ding harum jong ka Nengpei - kata kawei pat ka 
kamrai sha neng ka rympei. 

ang suld-Yap - ka mut ba wan ud wan nam kiba la Tap 
la leit, kum ka jingleh bym fiiew Va la ka Ting ka sem. 
bam duh ei - kaba pynsyrwa lut phut khlem sngewthuh. 
jah thait - jah jrem - ka jingsngew wan biang ka bor 
met hadien ka jingkit kaba khia ynda la pynhiar Ta ka. 
thang shan pyn-ang dieng pnat - kaba thang dieng 
shynraih ba don tnat pait pnat kumba pynshan ban pyn- 
ang pyrshah sha ka rympei, ym sha dpei ding kaba 
wan pynlong bym ibit i biang. 

shong-shan - ka jingleh pynshong shan kaba long 
thnieng la ka jinglong jingim kum kajingbym ibit-ibiang 
bad bym bha bym suk. 

sah nar- sah juloi - kaba sah prek sah khir nar Ta la ka 
Ting ka sem. 

shong shan ka niam - kaba leh ne kam kum ban 
pyrshah Ta ka rukom ba la ju don ju bud; ha kaba 
pyndonkam da kiwei pat kit air pynTadait. 
u khyrmet - ka bynta ba halor eh jong u siej, kaba 
jyrngam kaba ju pynlong lyar - kata khrud saw dong 
hadien ba la pom pynlyngkot Ta u siej. 
khyliieng ne khyriieng - ka bynta ba kham hapoh jong 
u siej na kaba la shim Ta u khyrmet, kaba sah na u siej ki 
khot u khyliieng. 

XXVII 


“Wat ju leit rung bad u khieu um suda, 


Naduh kata haduh hajar ki sngi.” 

Da kane ka jingsneng ba arphew-hynniew, i riew 
tymmen, Radhon Singh Berry Kharwanlang, i sneng 
kyntu jingleh jingkam ba ka long bym bha, bym 
biang bym bit ban leit rung ha Ting ki briew da kaba 
kit khiew ba khlem don um ne ba thylli. Kane ka 
jingleh ym tang ba long bym bit bym bha, hynrei ka 
ktah jingsngew pynmynsaw ruh Ta kita ki briew ban 
sngew kumba khyrwa Ta ka jinglong donbok don 
rwiang Jong ki. 

Lada jTa ba la kum leit rung da ka jingkiet bym kynmaw 
bad ba khlem leh khnang, tang mih na Ting ha phyllaw 
dei ban sei Ta u khiew um suda ban jiar pynkhongpong Ta 
u bad ban da nam - kata ban da kren bad ka ktien ba la 
kum leh klet, khlem poi kynmaw. Khang ba ka jingjia ba 
sniew ha ka jingdonbok don nwiang kan ym wan hap wan 
hiar ha kita ki trai Ting bad shim ha lade Ta ka jingleh klet 
bym poi kynmaw. Dei ban pynbud da ki ktien kyrkhu 
kyrdoh ba kin bha kin miat, kin bit kin biang ha ka Toh ka 
kot bad dap biang ha ki jingdonkam baroh bad ban da 
kiew ha ka longspah long phew, naduh kata ka sngi ba 
jia ka jingleh klet haduh ki sngi kiba sah jong ka longbriew 
jong ki, kiba dang bun shadien. 

Ki Jingmut ki ktien: 


ba sang-ba ma - ba long kumba pynsah jing-ang ha ka 
bok ka rwiang, ka Toh ka kot, ka bit ka biang jong ki bad 
thaw kum ka shong syier bad sheptieng ban ym dap ym 
biang ka Toh khih Toh kamai. 

jiar khongpong - kaba theh da kaba pyndem pyllup ia 
u khiew. 

Nam artad - ka mut ban da kren da ki ktien ha ryngkat 
ka jiar khongphong u khiew kum ban beh ne weng kyndat 
Ta ki jingwan jia ba sniew bok na kata ka jingleh ba la 
kum klet. 

long um long ding - ban da kiew ka Toh ka kot, ka 
biang ka dap ha ka jingdonkam jong ka longbriew bad 
tarn kynshew ruh. 

haduh hajar ki sngi - kata ha ki por ba dang sah ka 
longbriew man briew jong ki; ne ki sngi ba sah jong ka 
jingim jong ki, kiba hadien habud. 

XXVIII 


“Wat ai ding la ki brieu na ka sharak, 


Tang khie ma ka kumba deng kumba kieng.” 

Ha kane ka jingsneng ba arphew-phra, i riew tymmen, 
Radhon Singh Berry Kharwanlang, i buh ka sneng ka 
kyntu bad ai jingbatai shaphang ka sharak ne ka 
jingtbeh ding pynshai ha iing ha sem ha ka por 
mynshuwa. I nongthoh i da batai ruh ia ka jinglong 
kordorjong ka sharak ha ka jinghiewjingkheih ki Khasi 
bad ki kam ki jingleh kiba Vadei bad ka sharak. Ka lah 
ban long ba ha ka por longbriew jong i, dang 
pyndonkam lang baroh da ki sharak tin ba la bsuh ksai. 
Kata shuwa ka jingpyndonkam Ta ki sharak lynten bsuh 
shimni. 

I nongthoh i sdang Va ka jingsneng ba ym bit ban ai 
ding, kata ban shim ding ne tbeh ding da kaba kynthah 
pyndei na ka sharak ban ai Ya kiba pan. Kane ka rukom 
jingleh ka long bym bit ha kiba bun ki bynta. Kum ban 
batai pynwan Ya ki, i buh da ka jingbatai Ya ki jinglong ba 
kordor bad dondor jong ka sharak. 

I nongthoh i hiew Ya ka sharak kum ka Jingshal ka Ying - 
kata ka atiar kaba pynpaw bad tbeh jingshai ha ki Ying ki 
sem. Ka pynphuh pynphieng da ka jingshai ding bym 
iohi. I nongthoh i pynYakap pynYasryiem Ya ka sharak ha 
ka jinglong ba donkam jong ka, Ya ka Ying bad ka 
Lukhimai ka nongbud nongrap kaba pynkyrsei Ya ka bit 

ka biang, ka dap biang ka pahuh ha ka long Ting long 
sem kum ka nongkyrkhu kyrdoh. 

I nongthoh i Tathuh ba ki trai Ting-trai sem, ha ka por ba 
kynthah ding Ta ka sharak ki da pyrnguh khlieh kum ka 
khublei sngewnguh Ta ka, kumba ngi nguh Ta u Blei 
Nongthaw Uba lah-Uba Tai Ta baroh, ha ka por step ba 
khie thiah shaphang ba mih ka sngi, kum ka jingkhublei 
ainguh ba nyngkong eh Ta u, shuwa ban sdang Ta ki 
kam ki jam. Ka Ting-ka sem ka Toh Ta ka jingiphuh i phieng 
bad jingshai itynnat tang shu thang Ta ka sharak ding. 
Ka pynpaw Ta ka dak, Jong ka jingpynkup pyndeng Ta ka 
ling ka sem da ka jingpynshai ding jong ka; tang shu 
kynthah pynmeh Ta ka 

Ki Jingmut ki ktien: 

ba phuh- ba phieng - ba pynitynnad pynshong kun. 
ka jingim ka Ting - ka jingpynshai na ka jingdum bym 
Tohi. 

myndang tbeh - ha ka por ba kynthah ding Ta u ksai 
sharak. 

tang khie ma ka - tang meh ding u 'sai sharak. 
kumba deng-kumba kieng - kumba pynkup pyndeng 
da ka jingshaiba pynthaba ha ka jingiohi na ka dum ka 
Tong ngit. 

XXIX 


“Wat ju kwah kaba snieu ha lade, 


ia kata ka wait pom kyndew noh ho.” 

Ha kane kajingsneng ba arphew-khyndai, i riewtymmen, 
Radhon Singh Berry Kharwanlang, i buh jingsneng 
jingbthah ha ka jingpyndonkam Va ki tiar pom tiar ot ba 
ngi ju buh ha ing ha sem. I nongthoh ruh i ai ia ka 
Jingbatai ba ngim bit bad ngim dei satia ban pyndonkam 
kai ne Yalehkai da kine ki tiar. Ka jingleh pyndonkam kai 
ne leh kai da kine ki tiar, ka long kumba pan kwah ne 
kaba khot pynkwah ban wan jia kaba sniew ha uta ne 
kata kiba leh kumta. 

I nongthoh i khang pyrshah wat tang ban shu mut thew 
pom ne thew ot Va lade ne Va kiwei da ki tiar pom-tiar ot. 
Kane ka jingleh jingkam ka pynwan pynmih kumba khot 
pynkwah ban wan ka mynsaw-ka mynsnam ha lade ne 
ha kiwei ba shah leh kumta, kumba mut ban khet ne 
dain Va ka rngiew ka bishi longbriew la jong ne jong kiwei 
ba la pynkit jingmut da ka ktien ‘shong daini’ ne ban 
sabuit sakai Va lade ne Va kiwei da ka jingjia pynmih snam. 
Kane ka jingleh ka pynlong ruh Va u briew ne ka briew 
ban im ha ka jinglong ba atnud phoi Va lade ne Va kiwei, 
kum ka jinglong bym bha ha la ka jingim, jinglong, 
jingman kum u briew. I nongthoh i da batai ruh ba kata 
ka jingleh ka long kumba khniot pynlynga duh mynsiem 
Va u Biskorom - kaba mut ka jingpynhiar hukum ka jong 

u Blei ha ka bor jong ka ding ban shlem i'a u nar u ser da 
u briew bad ban shna da u Barikor ne u kamar ia ki tiar 
ot, tiar pom kum ki wait, ki tari, ki sdie kiba pyndonkam Ta 
u briew ba la pynkit da ka ktien ‘Biskorom’. I nongthoh i 
da batai ba kiba leh kim da mut shisha ban ot ne pom, 
hynrei ban leh madei-mata kumba lehkai pynbiria ne 
pynsngewbha kai hynrei kane ka pyntur ne khynnniat sha 
ka jingleh kaba shisha. Kumta i ai ka sneng ka bthah ba 
ngim bit bad ba ngim dei ban iaiehkai da kine ki tiar. Ka 
jingbatai ruh ka Yaid ruh kum ka jingpynshai ban 
sngewthuh ba ka jingpynhiar hukum ka jong u Blei ha ka 
jingstad kaba u ai ha u briew, ka long ban ym pyndonkam 
kai Ta ki kum kita ki tiar ha ka pynjot pynmynsaw ba la 
pynkit ha ki ktien ‘eh ka hukum na u Trai’. 

I nongthoh i da pynkut jingsneng bad batai hi ruh, ba ba 
lada jia ba kum leh da ka jingkiet bym kynmaw, ym ba 
da leh khnang, dei ban da pom kyndew noh Ta kato ka 
tiar ba la pyndonkam kum ban sait Ta ka saw-ka sian - 
ne ka Jinglong jingleh ban pynmih snam lada Talade ne 
Ta kiwei. 

Ki Jingmut ki ktien: 

theu pom-theu ot - kaba leh mynleh ne leh kai kum 
ban ot ban pom da ki tiar ba pynmynsaw. 
shong daini - ban pynwan Ta ka mynsaw-mynsnam ne 
jingpynmih snam ha ka jingmut jingpyrkhat lada Ta lade 
ne Ta kiwei. 

im atiukhi la i rngieu - ka jinglong atnud synrang 
jinglong ha u briew kaba pynlong ban ym don jingtieng 

85 


7 



ne jingsyier ha kaba pynmynsaw la lade ne kiwei da 
kaba Taleh kai bad ki tiar ot tiar pom, kumba Taleh pynjem 
la ka rngiew ka bishi ha kaba u Blei ula pynkup pynphong 
ha u briew ne ka briew shi met shi met ne shi long 
rynTeng. 

ka syrti’ka jimmai - ka liang tduh ba nep jong ki wait ki 
tari, kaba pyndonkam ban ot ne pom. 
leit-kynat - kumba pyndom bitar ban atnud buhnud. 
Biskorom - ka long ka ktien shim kylliang na kiwei kaba 
mut u Blei nar, uba ai jingstad ha ka sian nar shoh nar Ta 
u briew na ka bynta ka jingdonkam jong u briew, kaba u 
nongthoh u buh ha kane ka jingsneng. 
ksau Biskorom - ka jingwan pynurlong urjVa Ta ka 
jingpynmih snam ha kaba pyndonkam kai ne lehkai Ta 
ki tiar ot tiar pom, na ka jingpyndom pynkynad buhnud 
Ta u Biskorom. 

kaba eh ka hukum na u Trai - ka mut ne thew ba da don 
ka JingpynhTar hukum na u Blei ban shem stad ha kaba 
shna Ta kino kino ki tiar kiba u briew u pyndonkam, hynrei 
ym bit bad ym dei ban pyndonkam kai ne thala Ta ki, Toh 
wan ka saw ka sian, ka jot ka pynduh da kum kita ki tiar. 
Ta kato ka wait pom khyndew noh ho - kane ka rukom 
ban pom khyndew Ta ka wait ka long kaba la ju don bad 
ngi ki Khasi wat lada kum pyndei tang da i khmut tari 
Tano-Tano. Ngi Tohi ruh ha ka shad mastieh ki shynrang 
ne ka shad wait ne jingTatalain wait kum ka sap jingtbit 
jong u briew kum u khia wait, ba ynda pynkut, ki da 
pyndem khyndew Ta la ki wait lai sien lai wat bad khublei 
nguh mar kylliang ban sait Ta ki jingjia mynsaw mynsnam 
bad Tap tyrut kum ka jingTap ha ka saw ka sian ne jingTa 

umsnam bym don hok don hukum ha ka met ka 
longrynTeng jongno-jongno. La pynsoh ruh Ta kane ka 
jingpyndonkam tiar ot tiar pom wat haduh ka thma, ka 
Ta tur Taleh ba pynmih snam ba ki nongkieng wait kieng 
stieh kim ju leit phai sha la ki Ting ki sem, katba u Syiem 
ym pat sait ne mait Ta tyrut Tap saw Tap sian da ka 
jingpynmih snam ha phyllawTing sad kum ban pynkhuid 
pynsuba Ta ki, ban weng Ta kata ka jingdom jingkynad 
thrang pynmih snam. 

XXX 


"Ha ka por pun khun ka tnga to kyndiah, 


Baroh shi tnga na kita to kynriah.” 

Ha kane ka jingsneng pyni ba laiphew, i riew tymmen, 
Radhon Singh Berry Kharwanlang, i la buh ka sneng 
hikai ai jingtip shaphang ka jingkyndiah ne jingkiar na ki 
jingtrei jingktah ba ju trei ha ki por ba pun khun ka tnga 
da u kpa bad ka kmie jong ita i khyllung ba dang pun. I 
nongthoh ruh i da ai jingbatai ruh ba kaba sniew kan ym 
wan jia Ta ita i khun ba dang pun. 

Ki jingkyndiah ne jingkiar na ka liang jong u kpa ka long 
ban bah-thang, kata ban i'arap bah krong ba la thep met 
Yap ne ban ktah ia ka met iap. Ym dei ruh ban pyni'ap ia 
kiwei pat ki jingthaw ba im. Ha kaba shna Ting shna sem 
u kpa ym bit ban satep ia ka Ting - kata ban sop phlang 
pynkut pynwai ia ki liang bad shynrong jong ka Ting, dei 
ban leh da kiwei pat, ba ka long kumba khang lynti ne 
khang khyrdep lynti Ta ka lok ban kha suk-kha bha. Ka 
jingmut ki ktien ‘thaih sur pynwai’ ka ai Ta ka jingmut ban 
pynkut pynwai ha kaba tap phlang ne sder sop Ta ka 
khlieh shynrong bad Ta ki saw liang snuid jong ka Ting 
ha ka sur pynkut pynwai Ta ka jinglait thiiew jong ka Ting. 
Kaba bud pat ka long ban kiar ne kyndiah ha kam jingleh 
ba ju leh 

Ym bit ban thung bad ban sam nar ei-ei ha kane ka por 
ba pun khyllung ka tnga, kata ban thung wait da kaba 

sam Ta u tduh nar ha u jingbat dieng. Ka ktien thang 
sau nar’ - ka ai Ya ka jingmut ban thang pynsaw fa u nar 
wat Va u nar suh. Lada ym kiar ne kyndiah na kane lah 
ban jia sniew Ya i khun iba pun. Ngi ju Yohsngew bad 
Yohi Ya ka jinglong jwar byriong, byrsaw, byriieh ha ki 
khyllung ynda kha, kaba kum ki Khasi ki shim na ka 
jingbym kyndiah ne kYar na kite ki jingleh ba la kheih 
bad shim bym bit kumjuh ruh Ya ka kmie kaba pun ban 
kha bha kha suk. 

Dei ruh ban kiar na kaba pynYap Ya kiba khih ba im ki 
para jingthaw kum ka siat sim siat mrad. Kane ka 
jingkyndiah bym bit ban leh ka long Yoh wan jia sniew 
ha ka dur longbriew jong i khunlung i ban sa kha. 

I nongthoh i buh ruh Ya kajingkiarne jingkyndiah na ki kam 
ba ju leh ha ka por pun khun na ka liang ka kmie, kata bym 
pat kha, kum: ym bit ban leit on thang, haba suh jaih suh 
nep ym dei ban suh pynwai -kata ban shu pyndam thiiew 
haduh ba kut, lada suh ha ka por pun. Kumjuh ruh ha ka 
thain kriah thaih shang da u thri na kaba thaih pynkut 
pynwai, khang dam lada thain ha ka por pun. 

I nongthoh i la jer Ya ki jingkyndiah ban kiar ia u kpa bad ka 
kmie ha ka por pun ban lait kat kum ka jingkheih jinghiew 
kaba ki Khasi ki bat ki kheih, ban suk ban sain naduh ka 
kmie ban biang ka dur ka dar, ka doh ka pran ha ki long 
khun ban lait ka thoh dak ka jwar ha ka snieh doh. 

Ki Jingmut ki ktien: 

kyndiah - ban kiar na kaba leh. 
sabiah - satia. 

bah-thang - ban Yarap bah Ya ka krong kit metiap. 
ktah ’rieu-iap - kaba pynsum ne ktah Ya ka met uba Yap. 
pyniap - da kaba siat ba ot Ya ki jingthaw ba im baroh. 
kynjYa ba im - ba don mynsiem - kum ki sim ki doh, ki 
mrad ki mreng. 

satep ling - kaba sop phlang sop sder Ya saw dong 
liang bad u tnum jong ka Ying. 

thain sur pynwai - ka jingsop pynkut kuba sur pynwai 
pynkut. 

ka thung ka sam - kaba thang pynsaw Ya u nar suh. 
on thang - ka jingleit synran Ya ka metiap sha jingthang. 
wai-suh jain - kaba pynkut pynwai ha ki dong jong 
kano ka jaih ba suh ha ka por pun khyllung. 
wai thain kriah-shang - ka jingpynkut pynwai ha kaba 
thain thri kaba mut ha ka por pun khyllung. 
kynriah - ban kiar, ban ym leh. 

XXXI 


“Ko mei kynthei tano-lano kynmau, 


Ynda phi kha, dei ’ban khun ksuid kynsha 

Lah ban ong ha kane ka jingsneng balai-phew-wei, i 
nongthoh Radhon Singh Berry Kharwanlang, i la buh 
ka sneng ka bthah Ta ki kynthei ba pun khyllung kum ka 
jingbteng Ta kaba la thoh ha Jingsneng balai-phew. I 
nongthoh i sneng ban kiar ha kaba peit shin peit bishar 
bniah Ta kiba sniew dur ne byni biang long met long 
dkhot. Namar kum kata ka jingpeit shin peit bishar bniah, 
ka khang khai' - kaba mut ka wanrah Ta ka jingbym 
bha ha ka dur ka dar kaba i khyllung in kup in phong 
haka jingwan longbriew sha pyrthei. Ka long kumba leh 
pynwan pynsa ‘raibi-raibai’ - kaba mut kumba wan pynbit 
tngit, thoh dak ha ka dur i khyllung ba dang seng dang 
pun, ba kata ka jingpeit bishar bniah ha ka JingTohi ka 
kmie ka lah ban wan tap syrngiew Ta ka jingTohi bym 
biang bad ba kham khyllah dur ha i long khun ba dang 
seng dang pun. I nongthoh i da batai ban pynsngewthuh 
ba ka kmie kan ym tip ha kano ka dur i khun jong ka in 
long, hynrei kata ka jingpeit shin peit Tit jongka, ka ktah 
Ta ka jingmut jongka ban pynshat pat ha i khyllung kum 
ka syrngiew jingkah ha i khun ba dang lung, ban sa mih 
sa sei ban kern ne pynshat nuksa Ta ka jinglong khyllah 
bym biang kumba dei ban long, ha ka longbriew. I 
nongthoh i khang ruh ba ym bit ym bha ban Talang Tatur 

ne ban lajan bad kaba sniew ba smeh. Ka daw ka long 
ba i khyllung ba dang seng dang pun im pat don jingmut 
jingpyrkhat, del ki jingmut jingpyrkhatjong ka kmie kiba 
shat syrngiew ha i. Kum kane ka peit shin peit kai jong 
ka kmie, ki long ba kam shim da mut ne thew ba kin 
wan bit wan sa ha la i khun lait tang ynda la kha, ba don 
ka jinglong khyllah ne thawsha la ha ka dur, ki jinglong 
jingleh jingkam jong i khun. 

Ki Jingmut ki ktien: 

ba shua thau - kaba shu ong ne kren na lade khlem 
pynkup jingmut. 

peit lit khang khai - ka jingpeit shin pynleit jingmut Va 
kaba sniew kaba pynduh ne khyrdep ia kaba bha, ba 
biang ba bit. 

raibi-raibai - ka jingpynthoh dak thoh bria da kaba sniew 
na kaba sniew ne bym bha ha ka jingVohi. 

I’i khun jingmut - i khyllung bym pat don jingmut 
jingpyrkhat hapoh kpoh ka kmie. 
kem nuksa - pynshat dur, jingleh jingkam. 
kyrshut - iajan, iadei ne iaiang bad kaba sniew. 

I’i - lung jingmut la i khun. 

’ban - pynban. 

khang-khai - kumba khang na kaba bit, ba biang kum 
ba wan pynlong pynsa da kaba bym bym klai ha ka dur 
longbriew na ka jingpyrkhat ha ka jingiohi bad jingpeit 
Va kaba ym biang ha ka dur long met long doh. 

XXXII 


“la kiba khrau batri basan baheh, 


To kit ha lade kaba eh ba jem.” 

Ha kane ka jingsneng ba laiphew-ar, i riew tymmen, 
Radhon Singh Berry Kharwanlang, i la buh ka jingsneng 
kynto kum ka jingiadei briew hapdeng kito ki riew rangbah 
kiba peit ba jngoh bad pyniaid ia ka synshar-khadar bad ki 
paid nongshong shnong- shong thaw. 

I nongthoh ha ki phra lain ba ha khmat i ai ka sneng ka 
kynto ha ki paid nongshong shnong Va ka akor jingleh kaba 
ia dei bad kiba khraw, batri, ba san, bah eh - kata kito ki 
riew rangbah rangsan ba la jied la thung kat kum ka rukom 
ban long ki nongpeit nongjngoh, ki nongsaid thma said 
ktien ha kaba pyniaid ia ka synshar khaddar. Kumjuh ruh 
ia ki Syiem ki Kmie kiba la mih la thung kum ki nongpynneh 
hukum ha ka synshar khaddar kaba ka pyrkhat Khasi ka 
buh ka pynshong, ki ktien ‘bakhraw, batri’ ka ai ia ka jingmut 
jing kito ki riew rangbah kiba la thung la jied kum ki myntri, 
ki lyngdoh na ki jait Khasi ba pher ba pher ban long kum ki 
dkhotjong ka dorbar synshar khaddar. Katba ki ktien ‘basan 
baheh’, ki thew ia kito ki riew rangbah ba pyniaid Ta ka 
shnong ha la kl kyntoit-kyntoit hapoh ka jingpeit jong u 
Basan raid, ba la buh ia kito ki shnong, ha kawei ka raid ba 
la pyniasoh lang. Kumjuh ruh ia ki Syiem ki Kmie ha ka it- 
ka hima kiba ia thung hi - kata la buh la pynlong da u paid 
nong shong shnong katkum ka rukom pyrkhat Khasi. 

Ta baroh kitei dei ban burom ban mane da ka akor jingleh 
jingkam bad ka ktien ka thylliej da ki paid nongshong 
shnong kiba long ki khun ki hajar, ha ka jingmut jong ka 
jingiadei briew, kaba ka pyrkhat Khasi ka buh ka 
pynshong. Kata ban ai ka burom namar ka long heh long 
san kaba la pynkup pynphong ha ki, da ka ktien ‘to burom’ 
bad ban da ngeit da kohnguh ruh ia ki, ba la pynkit ha ka 
ktien ‘to mane’. I nongthoh i da ai jingbatai hi ruh ba da 
kaba Talong iaieh kumta, ngi pynneh pynsah la ka jong 
ka hok, ha ki riti bad dustur ba la ju don bad kane ka 
wanrah ia ka shong suk shong sain ha ka it ka hima. 

I nongthoh i batai ba da kaba mane bad burom kum ia 
kitei ki hew rangbah, ka long kum ban pynkiew pynneh 
shuh shuh ia kito pat ‘ki ryngkew ki basa’ - kata kito ki 
nongkyrshan, nongiada, nongpynshlurkiba long kum ki 
nongda, nongker, ki nongphira nongsharai ia ka long 
shnong long thaw, ha ka bit ka biang, ka suk ka sain 
kumba u Blei Nongbuh Nongthaw ula ibit ban buh ban 
pynlong ha ki bor jong ka mariang kum ki lum, ki wah 
bad kiwei ki ban iarap ia ka jingdonkam bad jingsuk u 
briew - u paid nongshong shnong. 

Da ki saw lain ba la pynkut ha kane ka jingsneng i 
nongthoh i kyntu ruh ia kito ki bakhraw bath, basan bad 
baheh ha ki bor shnong, bor raid bad hima ban kynmaw 
im sngi ban pyndep la ki kamram namar u paid, u khun 
u hajar ban da sharai kata ban ialam, ban da phira kata 
ban da peit pyrman Ta ka bit ka biang ka suk ka sain u 
paidbah nongshong shnong. Dei ruh ban shim ka jingkit 
khlieh kum ka kam bad ka ram ba dei ban leh bad siew 
pyndep sha u paidbah nongshong shnong. 


94 



Ki Jingmut ki ktien: 


ba khraw-batri - ki riew rangbah riew said riew thew 
kum ki Myntri, ki Lyngdoh ha ka it ka hima. 
basan-baheh - ki basan ha ki raid dorbar raid bad kiba 
heh ha ki dorbar shnong. 

to burom-to mane - ban kren ban leh kum ka jingburom 
bad ban da ngeit bad kohnguh kum ka jingmane Ta ka 
bor ba la thung la pynkup. 

sah la ka hok - kata ban pynsah pynneh hala ka dustur 
bad riti ba la ju don bad la ka Ri. 

Nang eh la u ryngkeu la u basa - Da kine ki ktien i 
nongthoh i mut lane i thew Ta ki bor jong ki lum ne ki 
wah hapoh ka raid ka shnong kiba la hiew la khein kum 
ki nongkyrshan, nongiada, nongpynshlur, kiba da ba ker, 
phira bad sharai ia ka bit ka biang, ka shong suk shong 
sain jong ka shnong ka raid, ka it ka hima kiba u Blei 
ula buh la pynlong ha pneh jong ka mariang - kum ki 
ryngkeu ne ryngkew Basa. 

kynthup syma sngi - ban da im sngi im jingmut namar 
ka bha ka miat jong u paid nongshong shnong. 
to sharai to phira - ban Valam da kaba peit husiar bha 
namar ka jingbit jong uba bun uba lang bad ban ap pyrman. 
rynkeu-basa - kaba pynlong Ta kiei-kiei ki bym don 
jingim ne mynsiem kum ki briew ban pynpaw Ta ki kam 
ba ki trei kum ki nongker nongda Ta ka shnong, ka raid, 
ka it ka hima - kum u lum Symper - Ta ka raid saw 
symper, u lum Shillong jong ka hima Shyllong hyndai 
bad Mylliem mynta. Ki long ki ryngkew ki basa. 
nang-eh - nang Toh bor, nang khlain. 

XXXIII 


“Ha ba die haba thied wat ju theu pap, 


Y’u bam sap I’i pythei, i’u duh soh-khau.” 

Ha kane ka jingsneng ba laiphew-lai, i riew tymmen, 
Radhon Singh Berry Kharwanlang, i la buh ka snengpyni, 
kaba iadei bad ka i'adie Vathied bad Yakhaii-pateng ha 
ka jingleh jingkam. I nongthoh i maham bad khang 
pyrshah ban ‘thew pap’ kata ban leh thok leh shukor ha 
kaba thew ba woh Ya kano-kano kaba iadie lathied. 
Lada pyndonkam da ka jingthew tarajur ne kiwei pat ki 
tiar thew jingthew ha ki mar ba kham heh bad kham 
khia. I nongthoh i da ai jingbatai pynshai ba kum kata 
ka jingthew pap ban kham Yohnong ha uba die, kam juh 
pynsah pynneh Ya ka kamai, namar ka long ka 
jingpynduhnong Ya kiba thied da ka jingthew bym hok. 
Kane ka thew ka woh da ka jingleh hok ka dei ban Yaid 
kum ka kamram lada ha die jaih die nep ba la pynkit da 
ki ktien - ka pruh ka tda, kum ka rukom thew jaih ki 
Khasi. Kumjuh ruh dei ban leh ha kaba Yadie Yathied da 
kaba hiew ba la pynkit ha ki ktien ‘hali-kynda’ - kata 
sawtylli shi haii bad saw kynda u sbai long shi pisa; ha 
ka por ba dang Ya die Ya thied da ki sbai. Kane ka jingleh 
jingkam ka dei ban long ruh ha ka Yadie Yathied laka - 
kata ka jingYathied lang Ya kano-kano, ha ka jingmut kaba 
bun, ban die iohnong kylla. U nongdie lane ka nongdie 
lang ym dei satia ban thew pap ne bym hok lada thew 

da ka khriah ne ka shang. I nongthoh i da pynkut 
jingsneng bad kyntu ha kane ka liang ban long hok leh 
hok lada haba Tohi ne bym Vohi uba thied ba Toh kata ka 
thew pap bym leh hok kan bam pynngen pynduh suki- 
suki la ka kamai ka umsyepjong ka baiseng baidang ba 
la pynlut ha ka seng kam Vadie lathied, ym tang katta ka 
lah ruh ban pynpoi la uba leh ban duh wat tang ban im 
ja ruh na kata ka kam, ba la pynkit da ki ktien Tu duh 
soh khau' ne loh duh soh khaw. Kumba la long mynta ki 
bor sorkar ki hap ban da pyndonkam da ka aih ban iada 
Ta ka hok jong u nongthied kumba ngi Tohi na ki khubor 
antor ba thoh man ka sngi. Ka thew pap, leh bym hok 
bad khniot Ta kiba thied ba pet ka synshar Ta ka mut ka 
pyrkhat. 

Ki Jingmut ki ktien; 

theu pap ne thew pap - thew bym hok ha ka Ta die Ta 
thied. 

pylla-jingdiang -kaba thew da ka tarajur, ka jingbuh 
ba la dok ban biang jingthew bad kiwei pat ki tiar. 
ka pruh-ka tda - ka rukom thew jaih ki Khasi 
mynshuwTa. 

ka hali- ka kynda - Ka jingTadie Ta thied da kaba Ta niew 
- saw tylli long shi hali, phra hali shi bhar. Ka kynda pat 
ka jingiadie lyngba ki sbai, saw kynda sbai long shi pisa. 
die la ka - kaba die lang ne lymbung shibun ha uba 
thied ban die khutia pat ha ka dor ba la kham jem ne 
tad, khnang ban Tohnong uba die khutia. 
ha pau - haba paw ne Tohi. 

T’u - Yoh; bamsap - bam buhrieh pyn ngam pynjTah Ya 
ka jingYoh ba pynlut bai seng bai dang ha ka karn. 
duh soh khau - duh soh khaw - ka mut ba ka jingthew 
pap bad bym hok ka lah ruh ban ym lah ban kyrshan 
wat tang ban im ja, Yoh khaw Yoh dohkha na kata ka 
kam ba trei. 

soh-khau - ha ka jingYathuh khana pharshi pynYadei 
jingsneng, ‘soh-khau ne soh khaw’ ka mut ne ka thew 
Ya ki soh jong u kba ne tyrjup kba, ba la dung bad 
pynkhuid Ya u stait na u kba ban Yoh ki symboh khaw. 
Ka ktien ‘soh’ ka mut ba la pynkham pynsoh da ka bor 
jong u Nongbuh Nongpynlong ban tei doh, tei snam ha 
ka longbriew kum u jingbam kongsan, na ka bynta u 
briew. Kumta, ha ki kam ki jingtrei ban Yoh, Ya u soh- 
khaw, ngim dei ban leh klop leh klep, Yoh bampong ka 
khim ka kyrduh wat tang ban loh Ya u ba pynkit ha 'ka 
duh sohkhaw’. 
theu - thew. 

theu-pap - thew bym biang ne bym hok. 

Tu bam-sYap I’i pyrthei - Yoh bam sap la i pyrthei - 
kaba mut ne thew ba haba ngi wan sha ka pyrthei ban 
wan longbriew, u Blei u la pynkham la ka jing-ai ha ka 
bam ka sa lyngba ki lad ki lynti jong ka trei ka ktah. Lada 
ngi leh ngi kam da ka pap bad jingbymhok bad ka leh 
shukor; kine ki akor jingleh ki long kum ki kam suh buit 
barieh syriem kum ka suh tyngka bam pisa ban iuh 
pyndam Ya kata; ka pyrthei longbriew jong ka dap ka 
biang kaba u Blei u la mang da ka leh tuh, leh klep bad 
klop na la ki para briew. Kum ka jingpynkhein hukum 
bad Jutang'ha khmat u Blei: Ban kamai Ya ka Hok. 

XXXIV 


“Hamar ba leng leit jingleit shano ma’ 


Ba I’u hap jynjar bad ka jot ka duh.” 

Ha kane ka jingsneng ba laiphew-saw, i new tymmen, 
Radhon Singh Berry Kharwanlang, i la buh jingsneng 
pyni kumno ban leh haba mih leit jingleit shano-shano 
na la iing la sem Lada wan jia ka jingiakynduh la ki dak 
bym bha kiba i la shem ne la kynduh ha la ka jingim 
Kine ki long kum ki jia ban pakhang ban ym jia ka bym 
belt bym biang, ne jingsniew kum ki jingleh jingpynwit, 
jingkem pang loh pang ha lynti syngkien, khlem lah poi 
sha kaba thmu ban poi bad pyndep la ka kam ka jam 
kaba la dei bad kata ka jingleit 
Ka jingbatai kaba i nongthoh i ai, ka long ba lada don 
mano-mano ba synriah dei ban sangeh shi por bad mih 
kham hadien Kaba bud kajingbatai ka long lada mano- 
mano uba mut ban leit jingleit, u kum kynduh ne tyngkhuh 
ka khlieh shuwa ban mih ne u jynthut ka kjat kumno- 
kumno shuwa ban mih, ne kum shah boh ne pynwoh ka 
jaih kupjain phong, jain kupjaih sem dei ban da sangeh 
shi por ne lada long kaba lah ban pep noh ha kata ka 
sngi ba jia kitei ki jingjia kumba la pyni dak ha kata ka 
sngi ba jia Ka daw ka long ba lada leh pyrshah bad 
bym niew bym kheih lah ban la kynduh jingeh, jingwit. 


99 



ne jingbymbit bym biang ha ka jingthmu kaba kata ka 
jingleit ka dawa, ne ka pang ka jhia, ka mynsaw 
mynsnam, ne ka jingduhnong duhni ba la pynkit jingmut 
da ki ktien ‘hap jynjar’ bad 'ka jot ka duh’. 

Ki Jingmut ki ktien: 

ne ur, pat - lada ur ne kyllon pyllup. 
pep noh - sangeh noh. 

shi por - khyndiat por shuwa ban mih leit jingleit. 
shi sngi - pep noh ha kata ka sngi, leit pat ha kawei ka 
sngi. 

hamar - mar laVeng ban leit. 

kynduh - dei tyngkhuh ka khlieh. 

jynthut - dei tyngkhuh ka kjat ne shympriah kjat 

woh - kaba bat ne ksoh na ki jaih phong jaih kup. 

jynjar - ka jingwanhap shitom ne lanot. 

ka jot ka duh - ka mynsaw, ne ka Tap ka duh ne ka duh 

nong ha ka pisa pilaih. 




Ki kot ba la pynmih da i juh i nongthoh: 

1 Ki Syrwot Uinjcr 

2 Ka Baf)hi Tip 

3 lyngkni la ki Symbii 

4 Kci Rynnud Sah Kynninw 

5 A/a Sla ka Soh Myndiir 

6 Shad Suk Mvnaicni 

(Lah ban loh na Khasi Book Stall, Svnod C'omplex) 


Rs. 35.00 




